sagorsarker/bangla-wikipedia huggingface dataset:
ইয়াকুজা

ইয়াকুজা (জাপানি ভাষায়: হিরাগানা やくざ, কাতাকানা ヤクザ), ( অর্থ চরম পথ, নামেও পরিচিত), হল জাপানের আন্তর্জাতিক সংগঠিত অপরাধ সিন্ডিকেটের সদসদের একটি সংগঠন। জাপানী পুলিশ এবং মিডিয়া, পুলিশের অনুরোধে তাদেরকে বোরিওকুডাং (暴力団, "উগ্রবাদী দল") বলে ডাকে। ইয়াকুজারা নিজেদেরকে ডাকে নিনকিইও দান্তাই (任侠団体 অথবা 仁侠団体), "সাহসী সংগঠন" বলে ডাকে। "ইয়াকুজা" শব্দটির বাংলা সমার্থক শব্দ হলো গুন্ডা, অর্থাৎ এমন এক ব্যক্তি যিনি মাফিয়াদের মত অপরাধী সংগঠনের সাথে জড়িত। ইয়াকুজারা তাঁদের কঠোর আচরণবিধি, জায়গীর ধরনের সুসংগঠিত সাংগঠনিক কাঠামো এবং "ইউবিটসুমে" বা বাম হাতের কনিষ্ঠা আঙ্গুল কেটে ফেলার মত অপ্রচলিত আচার অনুষ্ঠানের জন্য পরিচিত। এই দলটির সদস্যদের সংবাদমাধ্যমে অধিকাংশ সময় ফুন্ডুশি (জাপানী অন্তর্বাস), কিমোনো (জাপানী পোশাক) অথবা সাম্প্রতিক সময়ে পশ্চিমা ধাঁচের স্যুট পরিহিত অবস্থায়, ঘন উল্কি করা শরীরে উপস্থাপন করা হয়। এই দলটিকে এখনও "সবচেয়ে পরিশীলিত এবং ধনী অপরাধী সংগঠন" হিসাবে বিবেচনা করা হয়।
সবচেয়ে ভাল সময়ে ইয়াকুজারা জাপানী গণমাধ্যমে একটা বড় অবস্থান ধারণ করে রেখেছিল এবং তাঁরা আন্তর্জাতিকভাবেও কাজ করত। ১৯৬০ সালে তাদের সবচেয়ে ভাল সময়ে পুলিশের তথ্যমতে আনুমানিক ২,০০,০০০ সদস্য ইয়াকুজার সাথে জড়িত ছিল বলে ধারণা করা হয়। তবে জাপানের বাজারে সুযোগ কমে যাওয়ায় এবং বেশ কিছু সামাজিক ও আইনি পরিবর্তনের কারণে ইয়াকুজাতে যোগ দেওয়ার আগ্রহ কমে গেছে ফলে এই সংখ্যা অনেকটাই কমে গেছে। ইয়াকুজারা এখনও নিয়মিত অপরাধমূলক কার্যক্রমে লিপ্ত হয় এবং অনেক জাপানী নাগরিক এই সকল ব্যক্তিদের দ্বারা ক্ষতিগ্রস্ত হবার ভয়ে থাকেন। বর্তমানে জাপানে ইয়াকুজার সদস্যপদ প্রাপ্তির ক্ষেত্রে কোন ধরনের কঠোর আইনের অস্তিত্ব নেই তবে জাপান সরকার এমন অনেক আইন পাশ করেছে যেসব আইন অপরাধমূলক কার্যকলাপে বাঁধা দেয় এবং দায়বদ্ধতা বৃদ্ধি করে।
যদিও ইয়াকুজার উদ্ভবের বিষয়টি সম্পূর্ণ পরিষ্কার নয়, তবুও একে ১৭শ খ্রিষ্টাব্দতে এডো সময়কালে চিহ্নিত করা হয়েছে। জাপান, এই সময় একটানা যুদ্ধের পরে, তোকুগাওয়া শোগুনাতে আমলে একটি রাজনৈতিক এবং সামাজিক নিশ্চিত অবস্থায় পৌছায়। এই সত্ত্বেও, অনেক সামুরাই, যারা এই পর্যন্ত তাদের ভূমিকা পালন করে এসেছে তারা আমলাতান্ত্রিক পদ্ধতিতে নিজেদেরকে খাপ খাইয়ে নিতে পারেনি। তারা নিজেদেরকে সমাজ দ্বারা প্রান্তি অনুভব করতে থাকে। তখন তারা একটি ছোট দল তৈরি করে নাম দিল "হাতামোতোইয়াককো" এবং সিদ্ধান্ত নিল জনগণদেরকে নিপীড়ন কারার। এইটি অনেক ইয়াকুজা দ্বারা বিবেচিত হয়ে থাকে। কিছু তত্ত্ব সমূহও রয়েছে যা নিনজাদের জড়িয়ে থাকার ইঙ্গিত করে।
মডেম

মডেম (মড্যুলেটর-ডিম্যুলেটর) হল একটি যন্ত্র যা একটি প্রাপ্ত এনালগ সংকেতকে ডিজিটাল তথ্যে রূপান্তর করে এবং ডিজিটাল তথ্যকে পাঠানোর সময় এনকোড করে এনালগ সংকেত হিসেবে প্রেরণ করে। এর উদ্দেশ্য হল সহজে সংকেত পাঠানো এবং তা আবার একই রকমভাবে অন্য প্রান্তে পাওয়া। ট্রান্সমিশন বা প্রেরণের অর্থে যেকোন কাজে মডেম ব্যবহার করা যায় রেডিও থেকে ডায়োড পর্যন্ত।
সবচেয়ে পরিচিত উদাহরণ হল ভয়েসব্যান্ড মডেম যেটা পারসোনাল কম্পিউটারের ডিজিটাল ডেটাকে ইলেট্রিকাল সিগনালে পরিনত করে টেলিফোনের ভয়েস ফ্রিকোয়েন্সি রেন্জ চ্যানেলে পাঠায়, অন্য প্রান্তে আরেকটি মডেম দ্বারা ডিজিটালে পরিণত হয়। মডেমগুলো সাধারণত ভাগ করা হয় কত পরিমাণ ডেটা তারা পাঠাতে পারে একক সময়ে তার উপর। সাধারণত মাপা হয় সেকেন্ড প্রতি বিট(bps) হিসেবে। এগুলো এক একক সেকেন্ডে কত পরিমাণ সংকেত পাঠাতে পারে তার ভিত্তিতে ভাগ করা যায়।
ভয়েস মডেমগুলো সাধারণ মডেম যেগুলো টেলিফোন লাইনের মাধ্যমে প্ররণকৃত অডিও বা শব্দ ধারণ করার ক্ষমতা সম্পন্ন ছিল।
কনজিউমার ইলেক্ট্রনিক এসোসিয়েশনের (সিইএ) একটি সমীক্ষায় পাওয়া গেছে যে আমেরিকায় ডায়াল-আপের মাধ্যমে ইন্টারনেটে প্রবেশ উল্ল্যেখযোগ্য ভাবে কমে আসছে। ২০০২ এ আমেরিকার মোট রেসিডেন্সিয়াল ইন্টারনেট সংযোগের ৭৪% ছিল ডায়াল-আপ নেটওয়ার্ক ব্যবহারকারী। একই ধরনের চিত্র দেখা গেছে কানাডা এবং অস্ট্রেলিয়ায় গত বিশ বছরে।
আমেরিকাতে ২০০৩ এর দিকে ৬০% এ নেমে আসে ডায়াল-আপ মডেম দিয়ে নেটওয়ার্কের ব্যবহার এবং ২০০৬ এ মাত্র ৩৬% এ পৌছায়। নতুন প্রযুক্তির আর্বিভাব ঘটাতে একসময়কার জনপ্রিয় ৫৬কে ধরনের মডেমগুলোর ব্যবহার কমে এসেছে উল্ল্যেখযোগ্য হারে।
উবুন্টু ইউজার

উবুন্টু ইউজার একটি ছাপানো পত্রিকা। ২০০৯ সালের মে মাসে লিনাক্স নিউ মিডিয়া এজি এটি প্রকাশ করে।
উবুন্টু অপারেটিং সিস্টেম ব্যবহারকারীদের উদ্দেশ্যে এই পত্রিকাটি প্রকাশ করা হয়। এখানে প্রধানত রিভিউ, কমিউনিটির বিভিন্ন সংবাদ, ব্যবহার পদ্ধতি/সহায়িকা এবং বিভিন্ন ধরনের টিপস দেয়া হয়। এছাড়া একেবারে নতুন ব্যবহারকারীদের জন্য এখানে "Discovery Guide" নামে একটি অংশ রাখা হয়।
Ubuntu User একটি ত্রৈমাসিক পত্রিকা। পত্রিকাটি মূলত একটি ওয়েবসাইটের সহযোগীতার মাধ্যমে প্রকাশ করা হয়। একই সাথে ওয়েবসাইটিতে ছাপানো পত্রিকার নির্বাচিত কিছু অংশ পিডিএফ হিসাবে ডাউনলোড করার সুযোগ দেয়া হয়। এছাড়া উবুন্টু সম্পর্কিত বিভিন্ন সংবাদ এবং কম্পিউটার ওয়ালপেপার ডাউনলোড করার অপশন পাওয়া যাবে ওয়েবসাইটিতে।
প্রথম সংস্করণটি ১০০ পৃষ্ঠার ছিল(প্রচ্ছদসহ)। উত্তর আমেরিকায় এটির মূল্য ছিল ১৫.৯৯ মার্কিন ডলার এবং ১৭.৯৯ কানাডিয়ান ডলার। এছাড়া প্রতিটি সংখ্যার সাথে একটি করে উবুন্টু লাউভ সিডি ডিভিডি আকারে দেয়া হয়েছিল, যেন নতুন ব্যবহারকারীরা উবুন্টু ইন্সটল করতে বা লাইভ সিডি থেকে সরাসরি চালিয়ে দেখতে পারে।
লিনাক্স নিউ মিডিয়ার প্রধান কার্যালয় মিউনিখ, জার্মানিতে অবস্থিত এবং যুক্তরাষ্ট্রে এই প্রতিষ্ঠানের অধিনে "লিনাক্স নিউ মিডিয়া ইউএসএ" নামের সহযোগী প্রতিষ্ঠান রয়েছে। যুক্তরাষ্ট্রের অফিসটি Lawrence, Kansas এ অবস্থিত। এই কোম্পানিটির আরও যেসকল প্রকাশনা রয়েছে সেগুলো হল, লিনাক্স প্রো ম্যাগাজিন, লিনাক্স ম্যাগাজিন, লিনাক্স-ম্যাগাজিন, লিনাক্সইউজার, জার্মানি ভাষা, জার্মানি ভাষায় ইজিলিনক্স, লিনাক্স কমিউনিটি , লিনাক্স ম্যাগাজিন ব্রাসিল, লিনাক্স ম্যাগাজিন স্পেন এবং লিনাক্স ম্যাগাজিন পোল্যান্ড।
প্রকাশনা অনুষ্ঠানে কোম্পানির পক্ষ থেকে বলা হয়:
DistroWatch বর্তমান সময়ে কাগজে ছাপানো নতুন একটি পত্রিকা শুরু করা বিষয়ে প্রকাশকদের অবস্থান নিয়ে প্রশ্ন তুলেছে:
লিনাক্স রিভিউয়ার Ken Hess প্রথম সংখ্যাটির বিষয়ে বেশ আশাবাদী মন্তব্য করেছেন:
তোশিবা

তোশিবা (ইংরেজিঃ Toshiba, জাপানী: 株式会社東芝 Kabushiki-gaisha Tōshiba) একটি জাপানী বহুজাতিক কনগ্লমারেট কর্পোরেশন। জাপানের টোকিও শহরে এর সদরদপ্তর অবস্থিত। এর প্রধান ব্যবসাগুলো হচ্ছে: অবকাঠামো, ভোগ্যপণ্য, ইলেক্ট্রনিক সামগ্রী এবং যন্ত্রাংশ। বিক্রির দিকদিয়ে বিশ্বের শীর্ষ ২০টি সেমিকন্ডাকটরের মধ্যে তোশিবার তৈরি সেমিকন্ডাকটর অন্যতম। ২০০৯ সালে তোশিবা বিশ্বের পঞ্চম শীর্ষ পার্সোনাল কম্পিউটার বিক্রেতার স্থান দখল করে; মার্কিন যুক্তরাষ্ট্রের হিউলেট প্যাকার্ড, ডেল, তাইওয়ানের এসার এবং চীনের লেনোভোর পরপরই ছিল এর অবস্থান।
তোশিবা বিভিন্নধরনের পণ্য নির্মাণ ও বাজারজাত করে থাকে। এদের মধ্যে রয়েছে ইলেক্ট্রনিক যন্ত্র, তথ্য ও যোগাযোগ প্রযুক্তির বিভিন্ন ধরনের যন্ত্র ও ব্যবস্থা, ইন্টারনেট ভিত্তিক সেবা, ইলেক্ট্রনিক যন্ত্রাংশ ও দ্রব্য, বিদ্যুৎ ব্যবস্থা, শিল্প ও সামাজিক অবকাঠামো এবং গৃহস্থালী সামগ্রী।
তোশিবা ১৯৩৯ সালে প্রতিষ্ঠিত হয়।
গম্বুজ

গম্বুজ () স্থাপত্যের একটি বৈশিষ্ট্য যে একটি ভবনের ওপর একটি গোলকের উচ্চতর অর্ধেকের মত সাধারণত দেখে। এটি একটি বৈশিষ্ট্য যা অনেক ধর্মীয় এবং সরকার ভবনকে বৈশিষ্ট্যপূর্ণ করে তোলে। এছাড়া যদি কোনও একজন একটি গম্বুজের নিচে অথবার ভেতরে কথা বললে , তার কন্ঠস্বর আরো জোরে শব্দ করে। উদাহরণস্বরূপ একটি গম্বুজ একটি মসজিদ, মন্দির, অথবা একটি প্রাসাদ বা একটি গুরুত্বপূর্ণ ভবন, শনাক্ত করা এইটি সহজতর করে।
প্লেটোনিক ভালোবাসা

প্লেটোনিক ভালোবাসা বা আত্মিক ভালোবাসা (Unification of souls) () হ'ল সেই শুদ্ধতম ভালোবাসা যাতে কামনা বাসনার কোনও স্থান নেই। এটি সাধারণ বন্ধুত্বের থেকে বেশি কিছু কিন্তু রোমান্টিক ভালোবাসার মতো নয়। প্লেটো নিজে এ জাতীয় কোনো শব্দবন্ধ ব্যবহার করেননি। তাঁর দর্শনকে ভিত্তি করে শব্দবন্ধটি উৎপন্ন হয়েছে। প্লেটৌর দর্শনে বলা হয় এমন ভালোবাসা যা দুটি প্রেমাসক্ত মানুষকে দৈহিক আকর্ষণ থেকে আত্মিক বন্ধনে উন্নীত করে সর্ব্বোচ পর্যায়ে প্রবেশ করবে। সেই পর্যায়ের প্রেমে শরীর বিষয়টি অনুপস্থিত, অথচ পরিপূর্ণ ভালোবাসা বিরাজ করবে। প্লেটোর এই দর্শনকে তাঁর এককালীন ছাত্র অ্যারিস্টটল সামান্য ভিন্নতর রূপ দান করেন। তাঁর তত্ত্ব অনুযায়ী সর্বোৎকৃষ্ট সেই প্রেম যেখানে যৌনতা আগাগোড়াই অনুপস্থিত। কেবলই হৃদয়ের বন্ধন। একে Friendly love-ও বলা হয়। এ ভালোবাসা আগাগোড়া সম্পূর্ণ কামগন্ধহীন, কেবলই নিজেকে বিলিয়ে দেয় পরিবর্তে নেয় না কিছুই। এমন নিষ্কাম প্রেম, যে প্রেম রাজাধিরাজের মতো দু’হাত ভ'রে শুধু দিয়ে যায়, নেয় না কিছুই। যাকে লাভ করার জন্যে দীর্ঘ প্রতীক্ষা আর দুঃসহ যন্ত্রণাসমূহও সহ্য করতে হয় মুখ বুজে। এরূপ ভালবাসায় থাকে না কোনও চাহিদা, থাকে কেবল অনন্ত ভালোবাসা। যৌনতার কোনও স্থান নেই প্লেটোনিক ভালোবাসায়। এ প্রেম ভালোবাসার সর্ব্বোচ্চ পর্যায়। এ এক প্রচণ্ড ভালোবাসা যখন প্রেমকে মনে হয় স্বর্গ সুখ।
গ্রীক দার্শনিক প্লেটোর নাম হতে প্লেটোনীয় ভালোবাসা ধারণাটি এসেছে, যদিও প্লেটো নিজে কখনো এই শব্দটি ব্যবহার করেননি। প্লেটোর মতানুযায়ী প্লেটোনীয় ভালোবাসা প্রকৃত সৌন্দর্য ও নৈকট্যের বৈশিষ্ট্য ধারণ করে দৈহিক আকর্ষণ অতিক্রম করে আত্মার আকর্ষণে আকৃষ্ট হওয়ার মাধ্যমে এবং সর্বশেষে, সত্যের সাথে একাত্মতা প্রকাশের দ্বারা। 
প্লেটোনীয় ভালোবাসা হলো রোমান্টিক ভালোবাসার বিপরীত।
প্লেটোনীয় ভালোবাসার ধারণা সর্বপ্রথম খুঁজে পাওয়া যায় প্লেটোর "সিম্পোজিয়াম" পাঠ্যে৷ সেখানে ভালোবাসার বিষয়বস্তু, আরো পরিষ্কারভাবে "ইরোস(eros)" এর বিষয়বস্তুতে এ নিয়ে লেখা ছিল। পাঠ্যে কীভাবে ভালোবাসার সূচনা হয়, তার অনুভূতি কেমন থাকে এবং কীভাবে তা বিবর্তন হয় এবং কীভাবে অকৃত্তিম প্লেটোনীয় ভালোবাসা একজন ব্যক্তির মন ও আত্মাকে আত্মিক ভালোবাসায় অনুপ্রাণিত করে তার সম্ভাব্যতা ব্যাখ্যা করা আছে৷ সক্রেটিস নিজের বক্তব্যেও প্লেটোনীয় ভালোবাসাকে বিশেষভাবে গুরুত্ব দিয়েছিলেন। তিনি প্রোফেট ডিওটিমাকে প্লেটোনীয় ভালোবাসার ধারণাকে আখ্যায়িত করেছিলেন ঐশ্বরিকতা (Divine) মননের সিঁড়ি হিসেবে। এখানে সিঁড়ি বলতে বোঝানো হয় "ভালোবাসার মই।" প্লেটো এবং ডিওটিমা উভয়ের মতে ভালোবাসার সবচেয়ে সুন্দর ব্যবহার তখন করা হবে যখন একজন আরেকজনের আত্মাকে সরাসরি ঐশ্বরিকতা ভালোবাসতে শেখাবে। সক্রেটিস ভালোবাসাকে সংজ্ঞায়িত করেছেন গর্ভাবস্থার কিছু শ্রেণিবিভাগের উপর ভিত্তি করে; শরীরের গর্ভাবস্থা, আত্মার গর্ভাবস্থা এবং অস্তিত্বের সাথে সরাসরি সম্পর্ক। শরীরের গর্ভাবস্থা মানবশিশুর জন্ম দেয় এবং এর পরবর্তী ধাপ, আত্মার গর্ভাবস্থা জন্ম দেয় গুণের- যা হলো একটি আত্মার বস্তুবাচক গঠনে রূপান্তর৷
তাপস পাল

তাপস পাল (২৯ সেপ্টেম্বর ১৯৫৮ – ১৮ ফেব্রুয়ারি ২০২০) একজন বাঙালি অভিনেতা ছিলেন। জন্ম ভারতের পশ্চিমবঙ্গের কলকাতায়। তার পূর্বপুরুষের বাড়ি ছিল বর্তমান বাংলাদেশের কিশোরগঞ্জ জেলার তাড়াইল উপজেলার ধলা গ্রামে। তিনি ২০০৯ সালের ভারতীয় সাধারণ নির্বাচনে তৃণমূল কংগ্রেস থেকে টিকেট নিয়ে নির্বাচিত হয়ে কৃষ্ণনগর থেকে এমপি হন। এর আগে, তিনি পশ্চিমবঙ্গ বিধানসভার বিধায়ক ছিলেন।
২০১৪ সালে, কেন্দ্রীয় সরকারের নির্বাচনের কিছুদিন আগে একটি নির্বাচনী প্রচার সভায় বক্তৃতা দিতে গিয়ে তাপস পাল বিতর্কে জড়িয়ে পড়েন। উক্ত সভায় তিনি নিজেকে "চন্দননগরের মাল" বলে পরিচয় দেন এবং জানান যে তিনি পকেটে "মাল" নিয়ে ঘুরে বেড়ান। এছাড়া তিনি ছেলে পাঠিয়ে বিরোধী পক্ষের সমর্থকদের ধর্ষণ করে দেওয়ার ইচ্ছাও প্রকাশ করেন। পরে এই নিয়ে বিতর্ক তৈরী হলে তিনি প্রকাশ্যে ক্ষমা চান।
২০১৬ সালের শেষ ভাগে তাপস পাল আবার সংবাদ শিরোনামে আসেন। রোজ ভ্যালি নামে একটি চিট ফান্ডের সাথে যুক্ত থাকার অভিযোগে পুলিশ তাকে গ্রেফতার করে। এই সময়ে তাকে একটি পরচুলা পরতে দেখা যায়।
২০২০ সালের ১৮ ফেব্রুয়ারি তিনি মৃত্যুবরণ করেন।
তাপস পাল বর্ধমান বিশ্ববিদ্যালয়ের অধীনে হুগলী মহসিন কলেজ থেকে জীববিজ্ঞানে গ্র্যাজুয়েশন করেন।
১৯৮০ সালে জীবনের প্রথম সিনেমা 'দাদার কীর্তি'-তে অভিনয় করেই বাঙালির মন জয় করে নেন। এই ছবিতে তার নায়িকা ছিলেন মহুয়া রায়চৌধুরী। কেদার চরিত্রে অভিনয় করে জনপ্রিয় হয়েছিলেন তিনি। ‘দাদার কীর্তি’র পর ‘ভালোবাসা ভালোবাসা’ নামের আরেকটি ছবিতে দেবশ্রী রায়ের বিপরীতে অভিনয় করে সাড়া ফেলে দেন তিনি।
পরের ছবিটিও সুপারহিট হয়। ১৯৮১ সালে ‘সাহেব’ ছবিতে ভাল অভিনয়ের জন্য ফিল্মফেয়ার পুরস্কার পান তাপস পাল।
এরপর দীর্ঘ সময় বাংলা সিনেমায় রাজত্ব করেছেন এই অভিনেতা। 'সুরের ভুবনে', 'গুরু দক্ষিণা', 'মায়া মমতা', 'সমাপ্তি', 'চোখের আলো', 'অন্তরঙ্গ', 'সাহেব', 'পর্বতপ্রিয়', 'দিপার প্রেম', 'মেজ বউ', 'পথভোলা', 'আশীর্বাদ', 'পরশমণি', 'সুরের আকাশ', 'শুধু ভালোবাসা' সহ বিভিন্ন জনপ্রিয় চলচ্চিত্রে অভিনয় করেছেন। সেই সময় তার বেশিরভাগ সিনেমার নায়িকা ছিলেন দেবশ্রী রায়। শেষের দিকে দেবের কয়েকটি সিনেমাতেও দেখা যায় তাকে।
কলকাতা ছাড়াও তিনি অভিনয় করেছেন বলিউডের সিনেমাতেও। মাধুরী দীক্ষিতের প্রথম ছবিতে নায়ক ছিলেন তাপস। ১৯৮৪-তে মাধুরীর বিপরীতে 'অবোধ' ছবিতে অভিনয় করেন তিনি। ওই ছবিতে তাপস পাল মাধুরীর স্বামীর চরিত্রে অভিনয় করেছিলেন। ছবিটিতে মাধুরীর চরিত্রের নাম ছিল গৌরী আর তাপস পালের নাম ছিল শঙ্কর।
সনি মোবাইল কমিউনিকেশন্‌স

সনি মোবাইল কমিউনিকেশনস এবি একটি বহুজাতিক কোম্পানি যার প্রধান সদর দপ্তর জাপানের টোকিওতে। এটি সনি কর্পোরেশনের মালিকানাধীন একটি কোম্পানি। এটি সনি ও সুইডিশ টেলিযোগাযোগ সরঞ্জাম প্রস্তুতকারী কোম্পানি এরিকসন এর যৌথ উদ্যোগ হিসেবে ১৯৮৭ সালের অক্টোবরের ১ তারিখে প্রতিষ্ঠিত হয়। ফেব্রুয়ারি ১৬, ২০১২ সনি কোম্পানি এরিকসন কোম্পানির সিংহভাগ শেয়ার কিনে নেয়।
হুগলী মহসিন কলেজ

হুগলি মহসিন কলেজ হচ্ছে ভারতের পশ্চিমবঙ্গের কলা এবং বিজ্ঞান কলেজগুলোর মধ্যে একটি পুরনো ঐতিহ্যবাহী বনেদি প্রতিষ্ঠান। এটি বর্ধমান বিশ্ববিদ্যালয়ের অধিভুক্ত এবং এতে আন্ডারগ্রাজুয়েট এবং পোস্টগ্রাজুয়েট কোর্স প্রদান করা হয়। এই কলেজটি পশ্চিমবঙ্গ সরকার কর্তৃক প্রত্যক্ষভাবে নিয়ন্ত্রিত এবং অর্থায়িত।
১ আগস্ট ১৮৩৬ সালে নতুন হুগলি কলেজ হিসেবে এটি যাত্রা শুরু করে। এটি প্রতিষ্ঠা করেন মুহম্মদ মহসীন।
অভিনয়শিল্পী

একজন অভিনেতা (অন্যথায় অভিনেত্রী একজন মহিলা'র জন্য) যিনি একটি নাটক বা কমিক এর সৃষ্টিকৃত চরিত্রের জন্য অঙ্গভঙ্গি, বাক-ভঙ্গি করে ঐ চরিত্রটি ফুঁটিয়ে তোলেন; সে বা তার দ্বারা সঞ্চালিত হবে: চলচ্চিত্র, টেলিভিশন, মঞ্চ বা রেডিও। অভিনেতা, "(hypokrites)", আক্ষরিক অর্থ "একজন চরিত্র ব্যাখ্যাকারী "; অভিনেতা, যিনি বা যারা একটি নাটকীয় চরিত্র ব্যাখ্যা করেন।
মঞ্চ, সিনেমা, টেলিভিশন বা রেডিওতে অভিনয়ের জন্য অভিনেতাকে নির্দিষ্ট দক্ষতা অর্জন করতে হয়। এক মাধ্যমে অভিনয়ের কৌশল অন্য মাধ্যমে না-ও কাজে লাগতে পারে।
অভিনয়ের একাধিক মান, ধরন, স্থান, কাল, সময় অনুসারে অভিনয় পদ্ধতি আলাদা হয়ে থাকে।
মিনার্ভা থিয়েটার

মিনার্ভা থিয়েটার কোলকাতার একটি জনপ্রিয় নাট্যশালা যেটি ১৮৯৩ সালে নির্মিত হয়েছিল । এটি বেডন স্ট্রিটে গ্রেট ন্যাশনাল থিয়েটারের সামনে দাঁড়িয়ে থাকা দুর্গের মতন একটি ভবন। এই মঞ্চে প্রথম অনুষ্ঠিত হয়েছিল "ম্যাকবেথ" নাটকটি। এটি প্রথমে নরেন্দ্র ভূষণ মুখোপাধ্যায়ের মালিকাধীনে ছিল। কালক্রমে, এর মালিকানা স্থানান্তর হয় বিভিন্ন মালিকের হাতে। শ্রী গিরিশ চন্দ্র ঘোষ তার জীবনের শেষ দর্শনীয় কর্মক্ষমতার উপস্থাপনা করেছেন এই মঞ্চেই। ১৯২২ সালে এই থিয়েটারকে অগ্নিদগ্ধ করা হয়েছিল। ১৯২৫ সালে এই থিয়েটারকে পুনর্নির্মাণ করা হয়। এটি তার পুরনো অবস্থায় ফিরে আসে এবং নতুন করে আবার এই মঞ্চে নাটকের অভিনয় শুরু হয়। এই মিনার্ভা থিয়েটার এবং এর বরাবর স্টার এবং ক্লাসিক থিয়েটারেই প্রথম চলচ্চিত্র দেখানো হয়েছিল যেটা হীরালাল সেন এর তৈরি ছিল।
রোশন মহানামা

রোশন শ্রীবর্ধনে মহানামা (; জন্ম: ৩১ মে, ১৯৬৬) কলম্বোয় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। এরপর তিনি আইসিসি’র ম্যাচ রেফারি হিসেবে আন্তর্জাতিক ক্রিকেট খেলা পরিচালনা করেছেন।
শ্রীলঙ্কা ক্রিকেট দলে তিনি মূলতঃ ডানহাতি ব্যাটসম্যান হিসেবে খেলেছেন। এছাড়াও তিনি জাতীয় দলের অধিনায়কেরও দায়িত্ব পালন করেছেন ‘মহা’ ডাকনামে পরিচিত রোশন মহানামা। ১৯৯৬ সালের ক্রিকেট বিশ্বকাপের শিরোপা বিজয়ী শ্রীলঙ্কা দলের অন্যতম সদস্য ছিলেন তিনি।
১৯৮৫/৮৬ মৌসুমে কলম্বোয় অনুষ্ঠিত টেস্টে পাকিস্তানের বিপক্ষে ৩৬তম শ্রীলঙ্কান ক্রিকেটার হিসেবে টেস্ট ক্যাপ পড়েন তিনি। মহানামা তার সমগ্র টেস্ট খেলোয়াড়ী জীবনে ৩০-এরও কম ব্যাটিং গড়ের অধিকারী ছিলেন। তা স্বত্ত্বেও তিনি চারটি সেঞ্চুরি করেছেন। কলম্বোয় অনুষ্ঠিত ভারত ক্রিকেট দলের বিপক্ষে তিনি সর্বোচ্চ ২২৫ রান সংগ্রহ করেছিলেন। এ রান সংগ্রহের সময় তিনি দ্বিতীয় উইকেট জুটিতে শ্রীলঙ্কার অন্যতম ব্যাটিং প্রতিভা সনাথ জয়াসুরিয়া’র সাথে তৎকালীন বিশ্বরেকর্ড গড়েন। কিন্তু এ রেকর্ডটি পরবর্তীতে জুলাই, ২০০৬ সালে টেস্ট ক্রিকেটের ইতিহাসে যে-কোন উইকেটে সবচেয়ে দীর্ঘতম জুটি হিসেবে দক্ষিণ আফ্রিকা ক্রিকেট দলের বিপক্ষে সাঙ্গাকারা-জয়াবর্ধনে ৬২৪ রান করে ভঙ্গ করেন।
১৯৮০-এর দশকের শেষ থেকে শুরু করে ও ১৯৯০-এর দশকের প্রথমার্ধ পর্যন্ত তিনি নিজেকে একজন আদর্শ উদ্বোধনী ব্যাটসম্যান হিসেবে গড়ে তুলেছিলেন। ১৯৯২ সালের ক্রিকেট বিশ্বকাপে অতুলা সামারাসেকারা ও হাথুরুসিংহা’র সাথে ব্যাটিং উদ্বোধন করতে নেমেছিলেন। ৯০-এর দশকের প্রথমার্ধে অরবিন্দ ডি সিলভা’র অধিনায়কত্বকালেও তিনি উদ্বোধনী ব্যাটসম্যান ছিলেন। ১৯৯৫/৯৬ মৌসুমে রোশন মহানামা’র আউটের সাথে সাথেই অরবিন্দ ডি সিলভাও খুব সহজেই আউট হয়ে যেতেন।
১৯৯৯ সালের ক্রিকেট বিশ্বকাপে দলের খারাপ ফলাফলের পর থেকেই তিনি একদিনের আন্তর্জাতিক ও টেস্টে উপেক্ষিত হচ্ছিলেন। তরুণদেরকে দলে সুযোগ দিতেই তিনি ক্রিকেট জীবন থেকে অবসর গ্রহণ করেন।
খেলোয়াড়ী জীবনের শুরুতে উদ্বোধনী ব্যাটসম্যান হিসেবে মাঠে নামতেন। কিন্তু রমেশ কালুবিতরাণা ও সনাথ জয়াসুরিয়া’র ব্যাটিং উদ্বোধনে বৈপ্লবিক সাফল্য লাভ করায় পরবর্তীকালে তাঁকে মাঝারি সারিতে ব্যাটিং করতে হয়েছে। অবসর গ্রহণের পূর্ব-পর্যন্ত তিনি চারটি টেস্ট ও চারটি ওডিআই সেঞ্চুরি হাঁকান।
রোশন মহানামার টেস্ট সেঞ্চুরির সংক্ষিপ্ত তালিকা ছক আকারে নিম্নে তুলে ধরা হলো।
রোশন মহানামার ওডিআই সেঞ্চুরির সংক্ষিপ্ত তালিকা ছক আকারে নিম্নে তুলে ধরা হলো।
১৯৯৯ সালে আন্তর্জাতিক ক্রিকেট থেকে অবসর নেয়ার পর আন্তর্জাতিক ক্রিকেট কাউন্সিলের ম্যাচ রেফারি হিসেবে মনোনীত হন। ২০০৪ সালে কিংসটাউনে ওয়েস্ট ইন্ডিজ বনাম বাংলাদেশের মধ্যকার ওডিআই খেলার মাধ্যমে তার ম্যাচ রেফারি হিসেবে অভিষেক ঘটে। একই সিরিজে তিনি টেস্ট খেলা পরিচালনা করেন। ১৫ সেপ্টেম্বর, ২০১৫ তারিখ পর্যন্ত তিনি ৫৮ টেস্ট, ২২২টি ওডিআই ও ৩৫টি টুয়েন্টি২০ আন্তর্জাতিক খেলা রেফারির দায়িত্ব পালন করেছেন। ২১ অক্টোবর, ২০১৪ তারিখে নিউজিল্যান্ড বনাম দক্ষিণ আফ্রিকার মধ্যকার সিরিজে ৪র্থ ম্যাচ রেফারি হিসেবে ২০০তম ওডিআই খেলা পরিচালনা করেছেন। এ সময়কালে তিনি তিনবার ক্রিকেট বিশ্বকাপ ও ২০০৯ সালের চ্যাম্পিয়ন্স ট্রফি পরিচালনা করেন।
সেপ্টেম্বর, ২০১৫ সালে মহানামা ঘোষণা করেন যে, এ বছর শেষে আইসিসি ম্যাচ রেফারি থেকে নিজের নাম প্রত্যাহার করে নেবেন। এরফলে তিনি পরিবারকে আরও সময় দেয়াসহ নিজের ব্যবসার দিকে মনোযোগ দিতে পারবেন বলে আশা করছেন। পরবর্তীতে ২১ সেপ্টেম্বর, ২০১৫ তারিখে আইসিসি কর্তৃক ম্যাচ রেফারি হিসেবে খেলা পরিচালনার তার পরিবর্তে রিচি রিচার্ডসনকে মনোনয়ন দেয়া হয়।
শাজান পদ্মসী

শাজান পদ্মসী () একজন ভারতীয় চলচ্চিত্র ও মঞ্চ অভিনেত্রী। এছাড়াও তিনি মডেল হিসেবে কাজ করেন। পদ্মসী অভিনেতা আলেক পদ্মসী ও শ্যারন প্রভাকরের কন্যা। ২০০৯ সালে মুক্তি পাওয়া রকেট সিং : সেলসম্যান অফ দি ইয়ার ছবির মাধ্যমে তার বলিউডে অভিষেক হয়। এই ছবিতে কাজ করার পরে তিনি তামিল ও তেলুগু ভাষায় দুইটি ছবিতে কাজ করেন যেগুলো সমালোচকদের দ্বারা প্রশংসিত হয়। পরবর্তীতে তিনি মাধুর বানদারকার পরিচালিত দিল তো বাচ্চা হ্যায় জি ছবিতে বিশিষ্ট ভূমিকায় অভিনয় করেন।
পদ্মসী কিছু মঞ্চ নাতকে অভিনয় করেন যার মধ্যে আনস্পোকেন ডায়ালগ নামে তার বাবার রচিত নাটকও ছিল। পরবর্তীতে তিনি কিছু জাতীয় বিজ্ঞাপনে অভিনয় করেন এবং এর পাশাপাশি তিনি হিন্দি ছবিতে কাজ করার চেষ্টা করছিলেন। বিবেক ভাসইয়ানির ছবিতে কাজ করার সুযোগ না পাওয়ার পর তিনি যশ রাজ স্টুডিও নির্মিত রকেট সিং : সেলসম্যান অফ দি ইয়ার ছবিতে রণবীর কাপুরের সাথে অভিনয় এর জন্য মনোনীত হন। শাজান ছবিতে সেরেনা নামে একটি ভূমিকায় অভিনয় করেন। এখানে তিনি ক্রেতা হিসেবে অভিনয় করেন। ছবিতে যদিও তিনি প্রধান একটি চরিত্রে অভিনয় করেন তবুও সমালোচকরা দাবি করেন তিনি পর্দায় খুব কম সময় অভিনয় করার সুযোগ পেয়েছিলেন। ছবিটি ইতিবাচকভাবে সমালোচিত হয়। কিন্তু কম প্রচারনার কারণে এটি বেশি ব্যবসাসফল হতে পারেনি।
তার পরবর্তী দুইটি ছবি একই দিনে মুক্তি পায় যেগুলোর একটি ছিল তামিল ভাষায় ও আরেকটি ছিল তেলুগু ভাষায়। কানিমোজি নামক ছবিতে তিনি অনু নামে একটি মেয়ের চরিত্রে অভিনয় করেন যার কাছে জয় দ্বারা অভিনীত অপর প্রধান চরিত্র তার অনুভূতি প্রকাশ করতে দুর্বলতা প্রকাশ করে। ছবির পরিচালক তার অনলাইন পোর্টফলিয়ো দেখে তার বাবার সম্মতি নিয়ে তাকে ছবিতে অভিনয়ের জন্য মনোনীত করেন। ছবিটি মুক্তির পর সমালোচকরা মিশ্র প্রতিক্রিয়া ব্যক্ত করেন। সমালোচকদের মতে তাকে সুন্দর লাগছিল ও ভালো ছবিও ছিল কিন্তু পুতুল হিসেবে না থেকে ছবিতে তার আরও শক্তিশালী অভিব্যক্তি ফুটিয়ে তুলতে পারতেন। তবে তার অরেঞ্জ নামক তেলুগু ছবিটি ইতিবাচক সাড়া পায় এবং তার অভিনয় সমালোচকদের দ্বারা প্রশংসিত হয়। ছবিতে তিনি রুবা নামে একটি চরিত্রে অভিনয় করেন ছবির একটি গানে ব্যবহার করা হয়। অরেঞ্জ ছবিতে তাকে রাম চরন তেজা অভিনীত নায়কের চরিত্রের প্রেমিকা হিসেবে ফ্ল্যাশব্যাক সিকুয়েন্সে দেখা যায়। এনডিটিভি থেকে একজন সমালোচক তার অভিনয় সম্পর্কে বলেন যে পদ্মসী দক্ষিণের ছবিতে অভিনয় করার জন্য সবচেয়ে উপযুক্ত। অপর দুইটি সমালোচক সিফি ও দি হিন্দু তার অভিনয়ের বেশ প্রশংসা করেন।
২০১১ সালে শাজান অভিনীত প্রথম মুক্তি পাওয়া ছবি ছিল মাধুর বানদারকারের পরিচালিত রোমান্টিক হাস্যপ্রদ ছবি দিল তো বাচ্চা হ্যায় জি। ছবিটিতে তিনি জুন পিন্টো নামক একজন অফিস ইন্টার্নি হিসেবে অভিনয় করেন যেখানে তার সাথে তালাকপ্রাপ্ত অপর একটি চরিত্রে অভিনয় করেন অজয় দেবগণ। ছবিতে তার পাশাপাশি আরও অভিনয় করেন ইমরান হাশমি, ওমি ভাইদ্দ্যা, শ্রুতি হাসান ও আর্দালি দাস। সহকর্মীদের সাথে পদ্মসী এই ছবির অনেক প্রচারণায় অংশগ্রহণ করেন। ছবিটি ব্যবসাসফল হয় এবং শাজানের অভিনয় সম্পর্কে সমালোচকরা মিশ্র প্রতিক্রিয়া ব্যক্ত করেন। কেউ তার অভিনয় সম্পর্কে বলেন, তিনি ছবিতে সঠিক চরিত্রে অভিনয় করেছেন। অপরদিকে কেউ কেউ বলেন, এটি তার সবচেয়ে বাজে অভিনয়। শাজানের সবচেয়ে সাম্প্রতিক কাজ হল সাজিদ খান পরিচালিত হাউজফুল ২ ছবিতে অক্ষয় কুমার, জন আব্রাহাম, জেরিন খান, অসিন ও জ্যাকুইলিন ফারনান্দেজ সহ পাঁচমিশালী অভিনেতাদের সাথে অভিনয় করেন। ছবিতে তার ভূমিকা শুধুই চোখের আকর্ষণ হিসেবে অনেকে বলেন। কিন্তু হাউজফুল ২ ছবিটি ইতিহাসের দশম ছবি যেটা ১ বিলিয়ন রুপীরও ($১৬ মিলিয়ন) বেশি আয় করে। ছবিটি ২০১২ সালে সবচেয়ে বড় বাণিজ্যিক সফলটা পায়।
আম্পায়ার ও রেফারিদের আন্তর্জাতিক তালিকা

আম্পায়ার ও রেফারিদের আন্তর্জাতিক তালিকা আন্তর্জাতিক ক্রিকেট কাউন্সিল কর্তৃপক্ষ কর্তৃক নিয়ন্ত্রিত ও পরিচালিত হয়ে থাকে। ১৯৯২/৯৩ মৌসুমে পরীক্ষামূলকভাবে পরিচালনার পর ১৯৯৪ সালে এ তালিকাটি তৈরী করা হয়। এ ব্যবস্থায় প্রতিটি টেস্ট খেলায় একজন নিরপেক্ষ আম্পায়ারকে খেলা পরিচালনার জন্য দায়িত্বভার প্রদান করা হয়। আনুষ্ঠানিকভাবে বিশ্বব্যাপী টেস্ট ক্রিকেটখেলুড়ে দেশগুলোর ক্রিকেট বোর্ড থেকে আনুষ্ঠানিকভাবে খেলা পরিচালনাকারী কর্মকর্তাদেরকে এতে অন্তর্ভুক্ত করার কথা বলা হয়েছে। কিন্তু ২০০২ সালে আইসিসি’র সেরা আম্পায়ার তালিকা প্রণয়ন করায় টেস্টে এর ভূমিকাকে অনেকাংশেই খর্ব করা হয়েছে।
আন্তর্জাতিক তালিকায় মনোনীত আম্পায়ারগণ নিজ দেশে অনুষ্ঠিত একদিনের আন্তর্জাতিক খেলা পরিচালনা করেন। কখনোবা আইসিসি’র সেরা আম্পায়ারদেরকে টেস্ট খেলা পরিচালনায় সহযোগিতার জন্যও তাদেরকে সম্পৃক্ত করা হয়। ব্যস্ত ক্রিকেট বর্ষপঞ্জীতে বিদেশে অনুষ্ঠিত একদিনের আন্তর্জাতিকেও তাদেরকে খেলা পরিচালনার জন্য আমন্ত্রণ জানানো হয়। আইসিসি’র পূর্ণ সদস্যভূক্ত দেশগুলো দুইজনকে মাঠে এবং একজনকে থার্ড আম্পায়ার হিসেবে এ তালিকায় কর্মকর্তা হিসেবে মনোনীত করতে পারেন।
৫ নভেম্বর, ২০১১ তারিখ পর্যন্ত আইসিসি’র আন্তর্জাতিক তালিকায় নিম্নবর্ণিত ব্যক্তিবর্গকে অন্তর্ভুক্ত করা হয়েছে:
মাঠের আম্পায়ার হিসেবে মনোনীত:
তৃতীয় আম্পায়ার হিসেবে মনোনীত:
<nowiki>*</nowiki>পরিসংখ্যানে মাঠের আম্পায়ার হিসেবে অংশগ্রহণকে তুলে ধরা হয়েছে। পরিসংখ্যান ৫ নভেম্বর, ২০১১ তারিখ পর্যন্ত সঠিক।
১৯৯৪ সালে আন্তর্জাতিক তালিকায় প্রকৃত সদস্যদের তালিকায় সদস্যদের তালিকা নিম্নরূপ:
লাল বাহাদুর শাস্ত্রী

লাল বাহাদুর শাস্ত্রী(উচ্চারিত ; , ২ অক্টোবর ১৯০৪  – ১১ জানুয়ারি ১৯৬৬) ছিলেন ভারতের দ্বিতীয় প্রধানমন্ত্রী এবং ভারতীয় জাতীয় কংগ্রেসের একজন দলনেতা।
১৯২০ সালে তিনি ভারতের স্বাধীনতা আন্দোলনে যোগদান করেন। গভীরভাবে প্রভাবিত হয়ে তিনি প্রথমে মোহনদাস করমচাঁদ গান্ধী ও পরে জওহরলাল নেহ্‌রুর একজন বিশ্বস্ত অনুগামী হয়ে ওঠেন। স্বাধীনতার পরবর্তীকালে তিনি রাজনৈতিক দলে যোগ দিয়ে হয়ে ওঠেন জওহরলাল নেহ্‌রুর অন্যতম প্রধান সঙ্গী, প্রথমে রেলমন্ত্রী(১৯৫১-১৯৫৬) হিসেবে ও পরে স্বরাষ্ট্রমন্ত্রী হিসেবে। শাস্ত্রীকে নেহেরুর উত্তরসূরী হিসেবে বাছাই করা হয় যখন নেহেরু পুত্রী ইন্দিরা গান্ধী প্রধানমন্ত্রী হতে নাকচ করে দেন।
শাস্ত্রী প্রধানমন্ত্রী হিসেবে নেহেরুর অপক্ষপাত ও সমাজতন্ত্রের নীতিকেই মেনে চলেছিলেন। ১৯৬৫ সালের ইন্দো-পাক যুদ্ধে নায়ক ছিলেন ইনিই। তাঁর বিখ্যাত স্লোগান "জয় জওয়ান, জয় কিষান" এই যুদ্ধের সময় খুবই জনপ্রিয় ছিল। এমনকি এখনও এই স্লোগান মানুষ মনে রেখেছে। ১৯৬৬ সালের ১০ জানুয়ারি তাশখন্দে ভারত-পাকিস্তানের মধ্যে যুদ্ধ বিরতি চুক্তি সম্পাদিত হয়। এবং পরের দিন ওখানে শাস্ত্রীকে মৃত অবস্থায় পাওয়া যায়। সে সময় মৃত্যুর কারণ হিসেবে ভারত শাস্ত্রী হৃদরোগে মারা গেছেন বলে প্রচার করলেও তাঁর পরিবার তা অস্বীকার করে তদন্তের দাবি তোলে। ভারত মনে করে শাস্ত্রীর মৃত্যু তদন্ত যুদ্ধ বিরতি চুক্তিতে প্রভাব ফেলতে পারে। তাই হৃদরোগেই তাঁর মৃত্যুর কারণ হিসেবে ধরে নেয়া হয়েছে। পরবর্তীতে সিআইএ (সেন্ট্রাল ইন্টেলিজেন্স এজেন্সি) অনেকগুলো ইভিডেন্স ও আলামত দেখিয়ে প্রমাণ করে যে, শাস্ত্রীকে যুদ্ধ বিরতি চুক্তির পর পাকিস্তানি গোয়েন্দারা পরিকল্পিতভাবে হত্যা করেছে।
শাস্ত্রী মুঘলসরাই, চন্দাউলিতে এক কায়স্থ পরিবারে জন্মগ্রহণ করেন। তাঁর বাবা সারদা প্রসাদ শ্রীবাস্তব ছিলেন একজন স্কুল শিক্ষক এবং পরে তিনি এলাহাবাদের রাজস্ব অফিসের একজন কেরানি ছিলেন। তার বাবা মারা যান যখন তার বয়স ছিল মাত্র ১ বছর। তার মা রামদুলারী দেবী তাকে তার বাবা ও বোনেদের কাছে নিয়ে যান এবং সেখানে তারা বসবাস করা শুরু করেন।
শাস্ত্রী মুঘলসরাই এবং বারাণসীতে ইস্ট সেন্ট্রাল রেলওয়ের আন্তঃ কলেজে পড়াশুনো করেছেন। তিনি কাশী বিদ্যাপীঠ থেকে প্রথম শ্রেণির স্নাতক পাশ করেন ১৯২৬ সালে। তিনি শাস্ত্রী(পণ্ডিত) উপাধিতে ভূষিত হন। এই শিরোনাম তাঁকে কাশী বিদ্যাপীঠ দ্বারা দেওয়া হয় কিন্তু তা তাঁর নামের সাথেই আজীবন থেকে যায়। শাস্ত্রী অন্যতম ভারতীয় জাতীয়তাবাদ নেতা গান্ধীজী এবং বাল গঙ্গাধর তিলকের থেকে অনুপ্রাণিত হয়েছিলেন।
প্লেবয়

প্লেবয় () মার্কিন পুরুষদের এবং জীবনধারা এবং বিনোদন ম্যাগাজিন, যা সাংবাদিকতা ও কল্পকাহিনীর পাশাপাশি নগ্ন নারীর আলোকচিত্র প্রকাশ করে। এটা হিউ হেফ্‌নার এবং তার সহযোগী কর্তৃক ১৯৫৩ সালে শিকাগোতে প্রতিষ্ঠিত হয়। এবং যেখানে হেফ্‌নারের মায়ের কাছ থেকে নেয়া $১,০০০ ঋণের একটা অংশ নিহিত ছিল। ম্যাগাজিনটি নগ্ন এবং অর্ধ-নগ্ন মডেলদের (প্লেমেট) কেন্দ্রবিন্দু হিসেবে উল্লেখযোগ্য, "প্লেবয়" যৌন বিপ্লবে একটি গুরুত্বপূর্ণ ভূমিকা পালন করে, এবং বিশ্বের সেরা পরিচিত ব্যান্ডগুলোর একটি হিসেবে বিবেচিত। ম্যাগাজিনটি প্রায় প্রতিটি মাধ্যমের উপস্থিতির পাশাপাশি প্লেবয় এন্টারপ্রাইজ কর্তৃক গড়ে উঠে। মার্কিন যুক্তরাষ্ট্রে ফ্ল্যাগশিপ ম্যাগাজিন ছাড়াও, "প্লেবয়"র জাতি-নির্দিষ্ট সংস্করণ বিশ্বব্যাপী প্রকাশ করা হয়।
ম্যাগাজিনটির উল্লেখযোগ্য ঔপন্যাসিকদের ছোটো গল্প প্রকাশের দীর্ঘ ইতিহাস রয়েছে, যাদের মধ্যে ছিলেন আর্থার সি ক্লার্ক, ইয়ান ফ্লেমিং, ভ্লাদিমির নাবোকভ, সল বেলো, চাক পালহানিয়াক, পি. জি. উডহাউস, হারুকি মুরাকামি, এবং মার্গারেট অ্যাটউড। সম্পূর্ণ পৃষ্ঠা জুড়ে রঙিন কার্টুনের নিয়মিত প্রদর্শনের পাশাপাশি, এটি উল্লেখযোগ্য কার্টুনিস্টদের জন্য একটি শোকেসে পরিণত হয়ে ওঠে, যাদের মধ্যে হার্ভি কার্টজম্যান, জ্যাক কোল, এলডন দেদিনি, জুলেস ফিফার, শেল সিলভারস্টোন, এরিখ সকোল, রয় র‌্যামন্ড, গহান উইলসন, এবং রোল্যান্ড বি. উইলসন অর্ন্তভূক্ত। "প্লেবয়" উল্লেখযোগ্য জনপ্রিয় ব্যক্তিত্বের, যেমন শিল্পী, স্থপতি, অর্থনীতিবিদ, সুরকার, কন্ডাকটর, চলচ্চিত্র পরিচালক, সাংবাদিক, ঔপন্যাসিক, নাট্যকার, ধর্মীয় ব্যক্তিত্ব, রাজনীতিবিদ, ক্রীড়াবিদ এবং রেস কার চালকের মাসিক সাক্ষাতকারে প্রচার করেছে। ম্যাগাজিনটি সাধারণত একটি উদার সম্পাদকীয় অবস্থান অবলম্বন করে থাকে, যদিও এটি প্রায়ই রক্ষণশীল তারকাদের সাক্ষাত্কারও প্রকাশ করে থাকে।
"প্লেবয়" ম্যাগাজিনে বেশিরভাগ নগ্ন আলোকচিত্র এক বছর-দীর্ঘ অপসারণের পর, মার্চ-এপ্রিল ২০১৭ সালের সংখ্যায় পুনরায় নগ্নতা ফিরিয়ে অনা হয়।
একটি সাক্ষাৎকারে হেফ্‌নার ইটালীয় সাংবাদিক ওরিয়ানা ফাল্লাচির নিকট, প্লেবয়ের জন্যে তার র‌্যাবিট লোগো পছন্দের কারণ ব্যাখ্যা করেনঃ
অনেক উল্লেখযোগ্য আলোকচিত্রী "প্লেবয়"-এ অবদান রেখেছেন, যেমন: কেন মার্কাস, রিচার্ড ফেগলে, আর্নি ফ্রেইট্যাগ, রন হ্যারিস, টম কেলি, ডেভিড ম্যাকেই, রাস মেয়ার, পম্পিও পোসার, Suze Randall, হার্ব রিটস্‌, স্টিফেন ওয়েডা, স্যাম উ, মারিও ক্যাসিলিয়া, অ্যানি লিবভিত্জও, হেলমুট নিউটন, এবং বানি ইয়েগার।
বিভিন্ন সেলিব্রিটি (গায়িকা, অভিনেত্রী, মডেল, প্রভৃতি) "প্লেবয়ের" জন্য নিজেদের উপস্থিত করেছেন। এটি একটি সংক্ষিপ্ত তালিকাঃ
বর্তমানঃ
প্রাক্তনঃ
নাস্তিকদের তালিকা

নাস্তিক্যবাদ মূলত ব্যাপক অর্থে বলতে বুঝায় উপাস্যের অস্তিত্বের প্রতি বিশ্বাস প্রত্যাখ্যান করা। নেতিবাচক অর্থে নাস্তিক্যবাদ হলো যে কোন উপাস্যের অস্তিত্বে অবিশ্বাস করা। সর্বাধিকভাবে কেবল উপাস্যদের অস্তিত্বের প্রতি বিশ্বাসের অভাবের কারণে নাস্তিক্যবাদ গড়ে উঠে। এটি উইকিপিডিয়ার একটি তালিকা যেখানে জীবিত এবং মৃত ব্যক্তিসংক্রান্ত, নাস্তিক্যবাদী যাদের উল্লেখযোগ্য কার্যক্রম বা সামাজিক অবস্থার সঙ্গে প্রাসঙ্গিক এবং যারা ​​প্রকাশ্যে নাস্তিক হিসেবে নিজেদের প্রকাশ করেছেন।
টনি বেন

অ্যান্থনি নীল ওয়েজউড "টনি" বেন , () (৩ এপ্রিল ১৯২৫-১৪ মার্চ ২০১৪) ছিলেন ব্রিটেনের শ্রমিক দলের রাজনীতিবিদ যিনি ১৯৫০ থেকে ২০০১ সাল পর্যন্ত (ছোট দুটি বিরতির সাথে) পার্লামেন্টের সদস্য এবং হ্যারল্ড উইলসন এবং জেমস ক্যালাঘান-এর সময়ের মন্ত্রী ছিলেন।
বেন পিতার মৃত্যুর পর উত্তরাধিকার সূত্রে একটি আভিজাত্য পেয়েছিলেন, (দ্বিতীয় ভাইকাউন্ট স্টানগেট যেমন) যা তার সংসদ সদস্য হিসেবে অব্যাহত প্রতিরোধকারী। তিনি হাউস অব কমন্সে থাকা প্রতিদ্বন্দিতাপূর্ণ লড়াই করেছেন, এবং তারপর প্রচারণা চালিয়েছেন শিরোনাম পরিত্যাগ করার ক্ষমতা, যা আভিজাত্য অ্যাক্ট ১৯৬৩-এর সঙ্গে জড়িত ছিল। ১৯৬৪-৭০ সালের লেবার সরকারে তিনি প্রথম পোস্টমাস্টার জেনারেল হিসেবে দায়িত্ব পালন করেন, যেখানে প্রথম তিনি পোস্ট অফিস টাওয়ার খোলার কাজ শুরু করেন, এবং পরে প্রযুক্তি বিষয়ে একজন "টেকনোক্র্যাট" মন্ত্রী হয়েছিলেন।
বেন ২০১২ সালে একটি স্ট্রোকের শিকার হয়েছিলেন এবং পরের বছর বেশিরভাগ সময় হাসপাতালে কাটিয়েছিলেন। ২০১৪ সালের ফেব্রুয়ারিতে হাসপাতালে তিনি "গুরুতর অসুস্থ" ছিলেন বলে জানা গিয়েছিল। বেন তার ৮৯তম জন্মদিনের এক মাসেরও কম সময়ে তার পরিবার দ্বারা বেষ্টিত হয়ে ১৪ মার্চ ২০১৪ তারিখে বাড়িতে মারা যান।
ওয়েস্ট ইন্ডিজ

ওয়েস্ট ইন্ডিজ বা ওয়েস্ট ইন্ডিয়া ক্যারিবীয় অববাহিকা এবং উত্তর আটলান্টিক মহাসাগরীয় একটি অঞ্চলবিশেষ। দ্বীপ এলাকা অ্যান্টিলিজ এবং লুকেয়ান দ্বীপপুঞ্জও এ অঞ্চলের অন্তর্ভুক্ত। ক্রিস্টোফার কলম্বাস কর্তৃক এ অঞ্চল আবিষ্কৃত হবার পর ইউরোপীয়রা ওয়েস্ট ইন্ডিজকে দক্ষিণ এশিয়া ও দক্ষিণ-পূর্ব এশিয়ার বৃহত্তম দেশ ভারত থেকে এ অঞ্চলকে পৃথকীকরণে প্রয়াস পান। সপ্তদশ শতক থেকে ঊনবিংশ শতক পর্যন্ত ইউরোপীয় ঔপনিবেশিক অঞ্চল ওয়েস্ট ইন্ডিজ ছিল ব্রিটিশ ওয়েস্ট ইন্ডিজ, ড্যানিশ ওয়েস্ট ইন্ডিজ, নেদারল্যান্ডস অ্যান্টিলেজ (ডাচ ওয়েস্ট ইন্ডিজ), ফরাসী ওয়েস্ট ইন্ডিজ এবং স্প্যানিশ ওয়েস্ট ইন্ডিজ। বৃহৎ অর্থে, সাবেক ড্যানিশ ও স্প্যানিশ দ্বীপপুঞ্জের কিছু দ্বীপ সম্মিলিতভাবে আমেরিকান ওয়েস্ট ইন্ডিজ নামে পরিচিত যা সাম্প্রতিককালে পরিচিতি পাচ্ছে।
১৯১৬ সালে ড্যানিশ ওয়েস্ট ইন্ডিজ চুক্তি মোতাবেক ডেনমার্ক তাদের নিয়ন্ত্রণাধীন ড্যানিশ ওয়েস্ট ইন্ডিজ ২৫ মিলিয়ন মার্কিন ডলারের সমমানের স্বর্ণের বিনিময়ে মার্কিন যুক্তরাষ্ট্রের কাছে বিক্রয় করে দেয়। এরফলে ড্যানিশ ওয়েস্ট ইন্ডিজ মার্কিন যুক্তরাষ্ট্রের নিজস্ব এলাকায় পরিণত হয় যা ইউনাইটেড স্টেটস ভার্জিন আইল্যান্ড নামে পরিচিত হয়ে আসছে।
১৯৫৮ থেকে ১৯৬২ সালের মধবর্তী সময়কালে যুক্তরাজ্য ব্রিটিশ ভার্জিন আইল্যান্ড, বাহামা, ব্রিটিশ হন্ডুরাস ও ব্রিটিশ গায়ানা বাদে ওয়েস্ট ইন্ডিজ এলাকার দ্বীপ অঞ্চলসমূহকে ওয়েস্ট ইন্ডিজ ফেডারেশনভূক্ত করে। তাদের আশা ছিল ফেডারশনের মাধ্যমে একক, স্বাধীন দেশ হিসেবে পরিচিতি পাবে। কিন্তু, ফেডারেশনের সীমিত সামর্থ্য, বহুবিধ সমস্যা এবং সমর্থন না থাকায় এ প্রচেষ্টা ব্যাহত হয়।
সপ্তদশ ও অষ্টাদশ শতকে নিবন্ধিত বিভিন্ন কোম্পানী "ওয়েস্ট ইন্ডিজ/ওয়েস্ট ইন্ডিয়াকে" একই নামে ব্যবহার করতে থাকে। তন্মধ্যে, ড্যানিশ ওয়েস্ট ইন্ডিয়া কোম্পানী, ডাচ ওয়েস্ট ইন্ডিয়া কোম্পানী, ফ্রেঞ্চ ওয়েস্ট ইন্ডিয়া কোম্পানী এবং সুইডিশ ওয়েস্ট ইন্ডিয়া কোম্পানী অন্যতম।
ক্রিকেট এই অঞ্চলের জনপ্রিয় খেলা। বিশ্ব ক্রিকেটে এর ঐতিহ্য গৌরবান্বিত।
আহমেদ বেন বেল্লা

আহমেদ বেন বেল্লা () (২৫ ডিসেম্বর, ১৯১৬-১১ এপ্রিল ২০১২) ছিলেন একজন আলজেরীয় সমাজতান্ত্রিক যোদ্ধা ও বিপ্লবী। তিনি ২৭ সেপ্টেম্বর,১৯৬২ থেকে ১৫ সেপ্টেম্বর ১৯৬৩ পর্যন্ত আলজেরিয়ার সরাকার প্রধান এবং ১৯৬৩ থেকে ১৯৬৫ সালে আলজেরিয়ার প্রথম রাষ্ট্রপতি ছিলেন।
বেন বেল্লা পশ্চিম আলজেরিয়ার মাঘনিয়াতে মরক্কো বংশোদ্ভূত পিতামাতার ঘরে জন্মেছিলেন। তখন ছিলো ফরাসি উপনিবেশের সময় এবং তার জন্মতারিখ ছিলো ২৫ ডিসেম্বর, ১৯১৬। তিনি তলেমসেনে স্কুলে যান এবং তার ইউরোপীয় শিক্ষকের দ্বারা আরবদের প্রতি বৈষম্য দেখেন এবং এতে বিরক্ত হন। তিনি "brevet" পরীক্ষায় ব্যর্থ হন এবং স্কুল থেকে ঝরে পড়েন।
বেন বেল্লা আলজিয়ার্স-এ তার পারিবারিক বাড়ীতে ১১ এপ্রিল ২০১২তে মারা যান। যদিও তার মৃত্যুর কারণ অজানা ছিল সে ঐন নাদজায় দুইবার শ্বাসযন্ত্রের অসুস্থতার জন্য চিকিৎসা নিয়েছিলেন। তার শব ১২ এপ্রিল রাজ্যের রাখা হয়, ১৩ এপ্রিল এল আলিয়া সমাধিক্ষেত্রে তার অন্ত্যেষ্টিক্রিয়া হয়। আলজেরিয়া তার মৃত্যুতে জাতীয় শোক আট দিন ঘোষণা করে।
ইবনে হাজার আসক্বালানী

আহমদ বিন আলী বিন মুহাম্মদ, ইবনে হাজার আসক্বালানী ()(১৮ ফেব্রুয়ারি ১৩৭২ – ২ ফেব্রুয়ারি ১৪৪৯ [৮৫২ হিজরি]) নামে পরিচিত ও প্রসিদ্ধ, একজন বিখ্যাত হাদীস বিশারদ, শাফেয়ী মাযহাবের ফকীহ এবং মুসলিম ব্যক্তিত্ব। তার রচিত "ফতহুল বারী" বুখারী শরীফের প্রসিদ্ধতম ব্যাখ্যাগ্রন্থগুলোর অন্যতম।
তার আসল নাম হলো শাহাবুদ্দিন আবুল ফাদ্বল আহমদ বিন আলী বিন মুহাম্মদ বীন মুহাম্মাদ বীন আলী বীন মাহমুদ বীন আহমাদ বীন আহমাদ আল কিনানী আল আসক্বালানী আল মিসরী আশ শাফিয়ী। আবুল ফজল হলো তার উপনাম। শিহাবুদ্দীন হলো তার উপাধি। এছাড়া তিনি "হাফেজ" উপাধিতেও ভূষিত হয়েছেন। তার পরিবার মূলত তিউনিসিয়ার অন্তর্গত কাবেস এলাকার অধিবাসী ছিল। পরবর্তীতে তারা ফিলিস্তিনের অন্তর্গত আসক্বালান নামক এলাকায় বসতি গড়ে। তার পরিবার আসক্বালানের অধিবাসী ছিল বলে তাকে আসক্বালানী (আসক্বালান সংশ্লিষ্ট)বলা হয়, যদিও তার জন্ম মিশরে।
তিনি ১৩৭২ খ্রিষ্টাব্দে মিশরের কায়রোতে জন্মগ্রহণ করেন। তার বাবা নুরুদ্দিন আলী ছিলেন একজন কবি এবং শাফেয়ী মাযহাবের ফকীহ। শৈশবেই পিতা-মাতা উভয়কেই হারান। তার এক মামা তার কুরআন শিক্ষার ব্যবস্থা করেন। তিনি প্রখর মেধার অধিকারী ছিলেন। শৈশবেই তিনি পুরো কুরআন শরীফ এবং আরো বেশকিছু গ্রন্থ মুখস্থ করে ফেলেন।
১৩৯৭ খ্রীষ্টাব্দে ২৫ বছর বয়সে তিনি বিখ্যাত হাদীস বিশারদ উনস খাতুনের সাথে বিবাহ বন্ধনে আবদ্ধ হন৷ উনস খাতুন হাফিয আল ইরাকি (রহঃ) এঁর থেকে ইজাযাত পেয়েছিলেন এবং ইমাম আস সাখাভী (রহঃ) সহ অন্যান্য ইমামদের সামনে হাদীসের দারস দিতেন।
তার রচিত গ্রন্থাবলীর সংখ্যা দেড় শতাধিক। নিচে তার রচিত গ্রন্থাবলীর একটি তালিকা দেয়া হলো:
আল্লামা ইবনে হাজার আসকালানীর গ্রন্থসমগ্র সফটওয়্যার
ফণীন্দ্রকৃষ্ণ গুপ্ত

ফণীন্দ্রকৃষ্ণ গুপ্ত (জন্ম:১৮৮৩ - মৃত্যু:১৯৫২) একজন ডাক্তার ও ব্যায়ামবীর ছিলেন। তার পুরো নাম হলো কাপ্তেন (মেজর) ফণীন্দ্রকৃষ্ণ গুপ্ত আই .এম. এস (অবসরপ্রাপ্ত)। তিনই আমাদের সর্বপ্রথম বৈজ্ঞানিক ক্ষেত্রে ব্যয়ামকে প্রচলন করেন এবং জটিল ব্যাধি আরোগ্য করিবার জন্য নতুন প্রণালী আবিষ্কার করেন।
১৮৮৩ সালে কলিকাতা শহরে ফণীন্দ্রকৃষ্ণের জন্ম হয়। তার পিতা হলেন গোসাইদাস গুপ্ত। বাংলার খ্যাতনামা কবি ঈশ্বরচন্দ্র গুপ্ত তার মাতামহ ছিলেন। হাওড়া জেলার বালিতে তাদের পৈতৃক নিবাস ছিল। কিন্তু এক শত বছর কলিকাতা শহরে বসবাস করিয়াছেন।
ফণীন্দ্রকৃষ্ণের শিক্ষা কলিকাতাতেই আরম্ভ হয়। তিনি প্রথমে নিউ ইন্ডিয়ান স্কুলে ভর্তি হন। স্কুলের পড়া শেষ করে মট্রোপলিটান কলেজে কিছুকাল পড়েন। তারপর সেখান থেকে সেন্ট্টাল কলেজে ভর্তি হন। কলেজের সাধারণ শিক্ষা শেষ করিয়া তিনি কলিকাতা মেডিক্যাল কলেজে ডাক্তারি পড়তে আরম্ভ করিলেন। ১৯০৮ সালে ডাক্তারি পরীক্ষা পাশ করিয়া বাহির হন।
শরীর ভাল রাখার জন্য তিনি অম্বুবাবুর আখড়ায় ভর্তি হন। সাত বছর তিনি অম্বুবাবুর আখড়ায় সাত বছর কস্তি লড়েন। প্রত্যকদিন ভোরে কুস্তি লড়িতেন এবং বিকেলবেলা ডাম্বেল নিয়ে ব্যায়াম করিতেন।।২৫০০ ডন ওজন ১৫০০ বৈঠক দিতেন। অম্বুবাবুর মৃত্যর পর ফণীন্দ্রকৃষ্ণ নিজের বাড়ির কাছে একটি আখড়া খোলেন। এখানে ব্যাঙালী ও পশ্চিমদেশীয় যুবকদিগকে কুস্তি শেখাতেন।।
মেডিক্যাল কলেজ থেকে ডাক্তারি পাশ করে তিনি কলিকাতাতেই প্রাইভেট প্রাকটিস করিতেন। সেই সময়ে তিনি কিছুকাল জাহাজের সার্জেন হয়ে চীন, জাপান, অস্ট্রেলিয়া, নিউজিল্যান্ড প্রভৃতি দেশে ঘুরিয়া আসেন। ১৯১৪ সালে যখন ইঊরোপের মহাসময় আরম্ভ হয়, তখন তিনি ইণ্ডিয়ান মেডিক্যাল সারভিসে যান। সেই সময়ে বধমানের মহারাজাধিরাজ ও ডাঃ সব্রাধিকারীর চেষ্টায় বেঞ্জল এ্যাম্বুলেন্স কোর নামে একটি স্বেছাসেবক-দল যুদ্ধের জন্য গঠিত হয়। তিনি তাদের গঠন কাজে ও সামরিক শিক্ষা দিয়ে এদের কাছে একজন নায়ক হয়ে মেসোপটেমিয়া যান। এই দলের সবাই শিক্ষিত ও ভদ্র পরিবারের সন্তান ছিলেন।
ভারতীয় সেনা দলে কাজ করিবার সময় তিনি ভিন্ন ভিন্ন রেজিমেন্টের নামজাদা পালোয়ানদের কুস্তি শিখাইতেন। অনেক সময় সেনাপতির আদেশে কুস্তির প্রতিযোগিতাতে বিচারক থাকিতেন। ৯ বছর তিনি ভারতীয় মেডিক্যাল সারভিস কাজ করিয়া অবসর নেন। তিনি ব্যায়াম শিক্ষার মধ্যে দিয়ে চিকিৎসা করিয়া অনেক কঠীন রোগীরও আরোগ্য করিয়াছেন। তিনি এইভাবে বহু রোগীকে রোগ মুক্তি করেছেন।
১৯২৩-২৪ সালে কলিকাতার প্রদশণীতে যে নিখিল-ভারত কুস্তির প্রতিযোগিতা ( All India Championship Wrestling Tournament ) হয়, তাতে ফণীন্দ্রকৃষ্ণ ও মুশিদাবাদের নবাব সাহেব মধ্যস্ত ছিলেন। ইনি চব্বিশ বছরের সময় বিবাহ করেন। তিনি অতিরিক্ত আহারের বিরোধী ছিলেন।এনার বাহু ছিল ১৮"(world record that time)৫'৫" ইঞ্চি উচ্চতায়। পুরোবাহু ১৪" ওজন ৩ মন।120 kg বুক ৪৯ ইঞ্চি।
তিনি যখন পশ্চিমদেশের কোন অঞ্চলে কর্মরত তখন দুজন বলশালী সামরিক তার তাঁবুতে আসেন কুস্তি লড়তে। তিনি তখন তার মুগুর দুটি তাদের ঘোরাতে বলেন।১৫ সের ওজনের এই মুগুর তারা অতিকষ্টে ঘোরান।এবং তারপর বুঝতে পারে তার শক্তি সম্পর্ক এ। তিনি দুপ্যাকেট তাস একটানে ছিঁড়ে ফেলতে পারতেন। ফণীন্দ্রকৃষ্ণ এক দল যুবক গড়িয়া তুলিয়াছেন। তিনি প্রায় ৭০ বছরের জীবনের শেষ পর্যন্ত শক্তি এবং মনোবল সম্পূর্ণ একটি শক্তিশালী এবং পেশীবহুল শরীর, বজায় রাখতে সক্ষম ছিলেন। তার মৃত্যুতে শরীর- চর্যা ক্ষেত্রে এক অপূরণীয় ক্ষতি হয়েছে। লৌহমানব নীলমণি দাশ। নারায়ন চন্দ দাশ তার ছাত্র ছিলেন।
Culture
জ্ঞানেন্দ্র মল্ল

জ্ঞানেন্দ্র মল্ল (; জন্ম: ১৬ সেপ্টেম্বর, ১৯৯০) আন্তর্জাতিক ক্রিকেটার হিসেবে নেপালের প্রতিনিধিত্ব করছেন। নেপাল জাতীয় ক্রিকেট দলের অন্যতম ব্যাটিং স্তম্ভ জ্ঞানেন্দ্র ডানহাতে ব্যাটিং করে থাকেন। বর্তমানে তিনি নেপাল দলের সহঃ অধিনায়কত্ব করছেন। এ পর্যন্ত আন্তর্জাতিক ক্রিকেট অঙ্গনে ৯টি টুয়েন্টি২০ খেলায় অংশগ্রহণ করেছেন। ঘরোয়া ক্রিকেটে বাঙ্গাল ক্লাবের হয়ে খেলেন।
২০০৬ সালের আইসিসি অনূর্ধ্ব-১৯ ক্রিকেট বিশ্বকাপে নেপাল দলের সদস্য ছিলেন। প্রতিযোগিতায় তিনি ৬ ইনিংসে ১৪৫ রান সংগ্রহ করেছিলেন। তন্মধ্যে প্লেট সেমি-ফাইনালে দক্ষিণ আফ্রিকা দলের বিপক্ষে ৪৫ রানের দায়িত্বপূর্ণ ইনিংস খেলেন ও দলকে ২ রানের নাটকীয় জয় এনে দেন। পরবর্তীতে ২০০৮ সালের আইসিসি অনূর্ধ্ব-১৯ ক্রিকেট বিশ্বকাপে নেপাল দলের সহঃ অধিনায়ক মনোনীত হন।
২০০৮ থেকে ২০১০ সালের মধ্যে বিশ্ব ক্রিকেট লীগের ৫ম বিভাগে ২১ খেলায় অংশগ্রহণ করেছেন। ২০১২ সালে বিশ্ব ক্রিকেট লীগের ৪র্থ বিভাগে তিনি সর্বমোট ১৭৮ রান করেন। তন্মধ্যে মার্কিন যুক্তরাষ্ট্র দলের বিরুদ্ধে করেন ৬৬ রান।
ম্যাচ রেফারি

ম্যাচ রেফারি ক্রিকেট খেলার একটি পরিভাষা। একজন ম্যাচ রেফারি প্রাতিষ্ঠানিকভাবে মনোনীত হয়ে থাকেন। পেশাদার ক্রিকেট খেলা নির্দিষ্ট মানদণ্ডে পরিচালিত হচ্ছে কি-না তা তিনি নিশ্চিত করেন। এছাড়াও তিনি প্রয়োজনবোধে ক্রিকেটারদের জরিমানা নির্ধারন কিংবা অনৈতিকভাবে খেলা হচ্ছে কি-না তা-ও পর্যবেক্ষণ করেন। আন্তর্জাতিক ক্রিকেট কাউন্সিল (আইসিসি) কর্তৃপক্ষ টেস্ট ম্যাচ ও একদিনের আন্তর্জাতিক ক্রিকেট খেলার জন্য ম্যাচ রেফারিকে মনোনীত করে থাকেন। যে সকল খেলা আন্তর্জাতিক পর্যায়ের নয়, সে সকল খেলার জন্য কোন রেফারির প্রয়োজন পড়ে না।
খেলা চলাকালে তিনি মাঠে অবস্থান করেন না। তবে, দর্শকদের সাথে খেলার বিষয়াবলী সম্পর্কে সম্যক অবগত হবার প্রচেষ্টা চালান। খেলার ফলাফলের জন্য তিনি কোন সিদ্ধান্ত গ্রহণ করেন না। মাঠে খেলা পরিচালনায় নিযুক্ত আম্পায়ারগণই এ দায়িত্ব পালন করে থাকেন। আইসিসি ক্রিকেট কোড অব কন্ডাক্ট অনুযায়ী খেলা অনুষ্ঠিত হচ্ছে কি-না তা যাচাই করেন। কোন কারণে নিয়ম-কানুনের ব্যতয় ঘটলে তিনি যে-কোন ধরনের আইন লঙ্ঘনের জন্য শাস্তিপ্রদানে পিছু হটেন না।
রেবা রক্ষিত

রেবা রক্ষিত (১৯৩৩ - ২০১০) ছিলেন প্রথম ভারতীয় মহিলা বডি বিল্ডার এবং একজন পেশাদার শরীরচর্চাবিদ ও দক্ষ যোগ বিশারদ। তিনি কলকাতায় কলেজ অফ ফিজিক্যাল কালচারের বিষ্ণু চরণ ঘোষের শিষ্যা ছিলেন। তার নিজের শরীরের উপর বহুগুণ ভারি ওজন ধরে রাখার ক্ষমতা রাখতেন তিনি। শরীর নিয়ে বিভিন্ন আশ্চর্যজনক কৌশল দেখানোর ক্ষেত্রে তার জুরি মেলা ভার। অনায়াসে তিনি তার শরীরের উপর দিয়ে একটি সম্পূর্ণ বোঝাই করা গাড়ি এবং হাতীকে অতিক্রম করানোর খেলা অনায়াসে দেখাতে পারতেন এবং প্রসঙ্গত উল্লেখ্য তিনিই প্রথম মহিলা যিনি নিজের বুকের উপর একটি হাতীকে উত্তোলন করেছিলেন।
১৯৩০ দশকের প্রারম্ভে অবিভক্ত বাংলার কুমিল্লার একটি হিন্দু পরিবারে তিনি জন্মগ্রহণ করেছিলেন। বালিকা বয়স থেকেই শরীর চর্চার প্রতি ছিল তার প্রবল আগ্রহ। দেশভাগের পর তার পরিবারের সাথে তিনি কলকাতায় চলে আসেন এবং বিষ্ণু চরণ ঘোষের আখড়ায় যোগ দেন। সেখানে মনতোষ রায় এবং কমল ভাণ্ডারীর মত ব্যক্তিদের সাথে তার অনুশীলন চলতে থাকে। ১৯৫০ সালের শুরুর দিকে তাকে মিস বেঙ্গল ফর বডি বিল্ডিং খেতাব দেওয়া হয়েছিল।
পঞ্চাশের দশকের গোড়ার দিক থেকেই রেবা রক্ষিত সার্কাসে খেলা দেখাতে শুরু করেন। তার প্রদর্শিত বিস্ময়কর কৌশলগুলির মধ্যে অন্যতম হল বুকের উপরে হস্তী উত্তোলন। ১৯৬০ এর মাঝামাঝি পর্যন্ত এই পেশার সাথে যুক্ত ছিলেন। তিনি কমলা সার্কাস, ইন্টারন্যাশনাল সার্কাস, জেমিনি সার্কাসের সাথে সংশ্লিষ্ট ছিলেন। এমনকি দুর্গা পূজার সময় আঞ্চলিক ক্লাবগুলিতেও তিনি তার কলা কৌশল প্রদর্শন করতেন। শুধু তাই নয়, একজন ভালো স্যুটারও ছিলেন তিনি। শেষ জীবনে তিনি দেহচর্যা-প্রশিক্ষকরূপে এবং সামাজিক কাজে আত্মনিয়োগ করেন।
তার কীর্তির জন্য ভারত সরকারের পক্ষ থেকে তাকে পদ্মশ্রী খেতাব দেওয়া হয় এবং হায়দ্রাবাদের নবাব তাকে দেবী চৌধুরানী উপাধিতে ভূষিত করেন।
মনোহর আইচ

মনোহর আইচ (১৭ মার্চ ১৯১২ - ৫ জুন ২০১৬) ছিলেন একজন ভারতীয় বডিবিল্ডার। তিনি ১৯১২ সালের ১৭ই মার্চ অবিভক্ত বঙ্গের কুমিল্লা জেলার ধামতি নামক এক প্রত্যন্ত গ্রামে জন্মগ্রহণ করেন। ১৯৫২ সালে আয়োজিত মিস্টার ইউনিভার্স-গ্রুপ ৩ বিভাগে তিনি বিজয়ী হয়েছিলেন। বডি বিল্ডিং এর ক্ষেত্রে এশিয়ান গেমসে ৩ বার স্বর্ণ পদক তার দখলে। মাত্র ৪ ফুট ১১ ইঞ্চি (১.৫০ মিটার) উচ্চতা হওয়ার কারণে তাকে 'পকেট হারকিউলিস' ও 'ভারতীয় শরীরচর্চার জনক' নামে অভিহিত করা হতো।
ছোটবেলা থেকেই তার শারীরিক শক্তি সম্বন্ধীয় খেলাধুলা যেমন কুস্তি, ভারোত্তোলনের প্রতি ছিল অপার আগ্রহ। কিন্তু ১২ বৎসর বয়সে কালাজ্বরে আক্রান্ত হয়ে তার স্বাস্থ্যের অবনতি ঘটে। কিন্তু শীঘ্রই তিনি ব্যায়ামের মাধ্যমে তার স্বাস্থ্যের পুনরুদ্ধারে সমর্থ হন। শরীরকে সুগঠিত করার লক্ষ্যে পুশ-আপ্স, স্কোয়াটস, পুল-আপ্স, লেগ রেইসেস এবং ঐতিহ্যগত সিট-আপ্স শুরু করেন। কিশোরী লাল জুবিলী স্কুল ও কলেজে তিনি বিদ্যা শিক্ষা করতেন। বিদ্যালয়ে পাঠরত অবস্থায় তিনি শারীরিক কসরতের জন্য রূপলাল ব্যায়াম সমিতিতে ভর্তি হন। এরপর ঢাকায় থাকাকালীন 'ফিজিক অ্যান্ড ম্যাজিক' নামক প্রদর্শনীতে পি.সি.সরকারের সাথে ক্রীড়াকৌশলাদি প্রদর্শন শুরু করেন। দাঁত দিয়ে ইস্পাত বাঁকানো, গলার সাহায্যে বল্লম আনমিত করা অথবা তরোয়ালের উপর উদর অধিস্থাপিত করার মত কৌশলও প্রদর্শন করতেন এবং এই কাজের জন্য তাঁকে কারাবরণ করতে হয়েছিল। তিনি জেলে ঘণ্টার পর ঘণ্টা শারীরিক অনুশীলন করতেন দেখে কারাগার কর্তৃপক্ষ ওনার জন্য বিশেষ খাদ্যসামগ্রীর ব্যবস্থা করেছিলেন।
১৯৫০ সালে মাত্র ৩৭ বছর বয়সে তিনি মিস্টার হারকিউলিস খেতাব জেতেন। ১৯৫১ সালে আয়োজিত মিস্টার ইউনিভার্স প্রতিযোগিতায় দ্বিতীয় স্থান অধিকার করেন কিন্তু ১৯৫২ সালে এই একই প্রতিযোগিতায় প্রথম স্থান অধিকার করে মিস্টার ইউনিভার্স খেতাব জেতেন।১৯৫৫ ও ১৯৬০ এর মিস্টার ইউনিভার্স প্রতিযোগিতায় যথাক্রমে তৃতীয় ও চতুর্থ স্থান অধিকার করেন। ১৯৬০ সাল থেকে তিনি বিভিন্ন বডি বিল্ডিং এর উপর বিভিন্ন প্রদর্শনী করতে থাকেন। তাঁর শেষ প্রদর্শনী ছিল ২০০৩ এর ৯০ বৎসর বয়সে।
তাঁর প্রদর্শিত কলা কৌশলগুলির মধ্যে উল্লেখযোগ্য হল ৩০০কি.মি. স্কোয়াট করা। মাংসপেশির উপর নিয়ন্ত্রণ প্রদর্শন, এবং ১৫০০ পাতার একটি বই ছিঁড়ে ফেলা। তিনি তাঁর শারীরিক কসরত দেখাবার উপলক্ষে সারা পৃথিবী ভ্রমণ করেছেন এবং তাঁর শক্তি এবং মাংস পেশির নিয়ন্ত্রণের কারণে বিশ্বে প্রশংসিত ছিলেন এবং আজও আছেন। বর্তমানে এই বৃদ্ধ বয়সেও তিনি একটানা ৯০ মিনিট ব্যায়াম অনুশীলন করতে পারেন এবং তিনি এই কাজগুলি সম্পাদন করেন তাঁর কলকাতাস্থিত নিজের ব্যায়ামাগার, ‘দ্য ফিজিক’ এ। তার এই ব্যায়ামাগার থেকেই বের হয়েছেন ভারতীয় বডি বিল্ডিং এর রত্ন সত্যেন দাস, সত্য পাল,ক্ষিতীশ চট্টোপাধ্যায় সন্দীপন সিনহা এবং হিতেশ চ্যাটার্জীর মত মানুষেরা। মনোহর বাবুর খাদ্য তালিকায় রয়েছে ভাত (এবং অন্যান্য স্বেতসার জাতীয় খাদ্য), ডাল, বিভিন্ন সবজি, ফল (যেমন আম, কলা, কাঁঠাল ও পেয়ারা)। আমিষ জাতীয় খাদ্যের মধ্যে তার পছন্দের তালিকায় রয়েছে মিষ্টি জলের টাটকা মাছ।
ব্যক্তিগত জীবনে তিনি দুই পুত্রের জনক। এক পুত্র তার নিজের আখড়া চালান এবং অন্য পুত্র ‘হোলিস্টিক হেলথ’ নামে একই স্থানে একটি ফিটনেস সেন্টার চালান।
মনোহর আইচ ২০১৬ সালের ৫ জুন কলকাতায় ১০৪ বছর বয়সে মৃত্যুবরণ করেন।
সহযোগী উপাদান (ঔষধ)

ঔষধবিজ্ঞানের আলোচনায় সহযোগী উপাদান বা ধারক উপাদান () বলতে ঔষধের সক্রিয় উপাদানের পাশাপাশি ব্যবহৃত নিদানিকভাবে ও রাসায়নিকভাবে নিষ্ক্রিয় যেসব উপাদান ঔষধ প্রস্তুতিতে ব্যবহৃত হয়, সেগুলিকে বোঝায়। সক্রিয় ঔষধি উপাদানের (Active pharmaceutical ingredient, API) পাশাপাশি এই সকল উপাদনের ব্যবহারের পেছনে অনেক যৌক্তিক কারণ রয়েছে, যেমন ঔষধের আয়তন সুবিধাজনক করা কিংবা ব্যবহারের উপযুক্ত পর্যায়ে নিয়ে আসা (Fillers), ঔষধের উপরে সুবিধাজনক প্রলেপন যা কিনা ঔষধকে আরও বেশি স্থায়িত্ব অর্জনে সাহায্য করতে পারে (Coatings), ব্যবহারকারির জন্য দৃষ্টি আকর্ষক রঙ সৃষ্টি করা (Colourants) এবং আরও অন্যান্য অনেক কাজ করতে পারে।
সহযোগী উপাদানগুলিকে বিভিন্ন শ্রেণীতে ভাগ করা যায়। যেমন - লঘুকারক (Diluent), সংবন্ধক বা বাঁধক (Binder), ঘর্ষণরোধক বা মসৃণকারক (Lubricant), বিভাজক (disintigrant), রঞ্জক (Colourant), স্বাদগন্ধদায়ক (Flavourant), মিষ্টতাদায়ক (Sweetener), পিচ্ছিলকারক (Glidant), প্রলেপক (Coating), সংরক্ষক (Preservative), আয়তনবর্ধক (Filler), অবদ্রবক (Emulsifier), নিলম্বক (Suspender), আসঞ্জনরোধক (Antiadherent), শোষক (sorbent), ইত্যাদি।
স্মার্ট মব

স্মার্ট মব হচ্ছে (ইংরেজিঃ smart mob), যা মবের আসল ধারণা থেকে ভিন্ন, একটি দল, যারা নিজেদের ক্রমবর্ধমান নেটওয়ার্কের মাধ্যমে, মানুষকে তথ্য বা অন্য কিছুর সাথে যুক্ত করায় এবং যেকোন ভাবে সামাজিক সমন্বয়তা সৃষ্টির মাধ্যমে বুদ্ধিদীপ্ততা ও দক্ষতার স্বাক্ষর রাখে।
হাওয়ার্ড রিংগোল্ড তার বই "" এ স্মার্ট মবের ধারনাটি প্রথম নিয়ে আসেন। রিংগোল্ডের মতে, স্মার্ট মব হচ্ছে যোগাযোগ প্রযুক্তির ধারাবাহিক উন্নতির ইঙ্গিত, যা মানুষের ক্ষমতায়ন বৃদ্ধি করবে। ২০০২ সালে স্মার্ট মব ধারনাটি নিউইয়র্ক টাইমসে "ইয়ার ইন আইডিয়াজ" শিরোনামে গুরুত্বের সাথে প্রকাশিত হয়।
এইসমস্ত উঠতি প্রযুক্তির মধ্যে রয়েছে ইন্টারনেট, কম্পিউটার-মাধ্যম যোগাযোগ যেমন ইন্টারনেট রিলে চ্যাট এবং তারবিহীন ডিভাইস যেমন মোবাইল ফোন, পারসোনাল ডিজিটাল এসিস্ট্যান্ট (পিডিএ)। ইদানীংকালে পিয়ার-টু-পিয়ার নেটওয়ার্ক এবং ইউবিকিউটাস কম্পিউটিং এর মত পদ্ধতিসমুহ স্মার্ট মব আয়োজন এবং তথ্য ছড়ানোর পদ্ধতি পরিবর্তন করে দিচ্ছে।
স্মার্ট মব মাঝে মাঝে দক্ষভাবে কিছু ডিস্প্যাচার বা আরাম্ভকের দ্বারা নিয়ন্ত্রিত হয়, যারা মবিং ব্যবস্থাটিকে নিয়ন্ত্রণ করে (যেমনঃ যাদের কাছে বিভিন্ন মানুষের যোগাযোগ তালিকা আছে এবং যাদের কাছে অন্যের কাছে তাৎক্ষনিক ম্যাসেজ বা বার্তা পাঠানোর মাধ্যম আছে)।
এক্ষেত্রে স্মার্ট মবিংএর সাথে যুক্ত সবার অন্যতম প্রবণতা হচ্ছে এখানে শরীরের সুনির্দিষ্ট গতিবিধি ও নড়াচড়ার বিষয়টিকে লুকিয়ে রাখার চেষ্টা করা হয় এবং এই ধরনের ঘটনা ইন্টারনেটের মত যায়গায় আলোচনা করা হয় না।
ফ্ল্যাশ মব হচ্ছে স্মার্ট মবের একটি সুনির্দিষ্ট দিক, যেখানে হঠাৎ করে জনাকীর্ণ স্থানে অত্যন্ত স্বল্প সময়ের জন্যে অপ্রচলিত, দৃশ্যত উদ্দেশ্যহীনভাবে একদল মানুষ বিনোদনমূলক কর্মকাণ্ড করে থাকে, এবং তারপর সবাই বিচ্ছিন্ন ভাবে বিভিন্ন স্থানে ছড়িয়ে গিয়ে প্রস্থান ঘটায়। স্মার্ট মব থেকে অনুপ্রাণিত হয়ে ফ্ল্যাশ মব বিষয়টি এসেছে বলে দাবি করা হয়। ফ্ল্যাশ মবের উদ্ভাবনের সময় থেকে শুরু করে এটি এখন পর্যন্ত বিভিন্ন সময় সংবাদ মাধ্যম এবং প্রচারকারী বা প্রোমটারদের দ্বারা ব্যবহৃত হয়ে আসছে, যেটি আসলে স্মার্ট মবের কাছাকাছি একটি বিষয়।
দীপর বিল

দীপর বিল () (উচ্চারণ: dɪpɔ:(r) bɪl) ভারতের আসামের কামরূপ জেলার গুয়াহাটির দক্ষিণ-পশ্চিমে অবস্থিত একটি বিল।
দীপর বিল পাখি আশ্রয়স্থলের বিস্তার ৪১৪ হেক্টর এলাকা যার বেশিরভাগ বিল এলাকায় পড়েছে। এই আশ্রয় এলাকায় বিভিন্ন প্রজাতির পাখির রক্ষণাবেক্ষণ করা হয়। আসামের বন বিভাগ পাখি ফাঁদে আটকান প্রতিরোধে আইন করেছে, কিন্তু আইন প্রয়োগের জন্য এখনো যথেষ্ট পদক্ষেপ নেই। এই বিলে ১২০ প্রজাতির অধিক পাখির প্রজাতি দেখা যায়, যেগুলোর মধ্যে মাছরাঙা, মাছধরা ঈগল, অ্যাডজুটেন্ট সারস এবং প্রচুর পাতিহাঁস দেখা যায়। একটি নজর মিনার পাখি এবং নিরাপত্তার উদ্দেশ্যে বিলের তীরে স্থাপন করা হয়েছে।
বাংলাদেশ চিকিৎসা ও দন্ত চিকিৎসা পরিষদ

বাংলাদেশ চিকিৎসা ও দন্ত চিকিৎসা পরিষদ বা বাংলাদেশ মেডিকেল এন্ড ডেন্টাল কাউন্সিল (বিএমডিসি) বাংলাদেশ মেডিকেল কাউন্সিল অ্যাক্টের আওতায় প্রতিষ্ঠিত। ১৯৭৩ সালে প্রতিষ্ঠিত এই আইনের নাম বাংলাদেশ মেডিকেল এবং ডেন্টাল কাউন্সিল আইন ১৯৭৩। ঢাকার বিজয় নগরে বিএমডিসির প্রধান কার্যালয় অবস্থিত। মেডিকেল কলেজ এবং ডেন্টাল কলেজের অনুমোদন দেয় বিএমডিসি। এর ফলে উক্ত মেডিকেল কলেজ এবং ডেন্টাল কলেজ চিকিৎসক তৈরির ক্ষেত্রে অনুমোদন প্রাপ্ত হয়। এছাড়া মেডিকেল এবং ডেন্টাল পড়াশোনার পর বাংলাদেশে এ সেবা দেয়ার ব্যাপারে স্নাতক এবং স্নাতকোত্তরদের অনুমোদন দেয় বিএমডিসি। সংস্থাটি বাংলাদেশে মেডিকেল এবং ডেন্টাল শিক্ষার ব্যাপারেও নীতিমালা প্রনয়ন করে।
ফিল্মফেয়ার

ফিল্মফেয়ার হল ওয়ার্ল্ডওয়াইড মিডিয়া কর্তৃক প্রকাশিত একটি ভারতীয় ইংরেজি ভাষার পাক্ষিক পত্রিকা। এটি ভারতের অন্যতম জনপ্রিয় বিনোদন ম্যাগাজিন হিসাবে স্বীকৃত, যা সংবাদ, সাক্ষাৎকার, আলোকচিত্র, ভিডিও, পর্যালোচনা, ইভেন্ট এবং রীতিশৈলী জড়িত অংশগুলি প্রকাশ করে। ম্যাগাজিনটি এছাড়াও বার্ষিক ফিল্মফেয়ার পুরস্কার, ফিল্মফেয়ার পুরস্কার দক্ষিণ, ফিল্মফেয়ার পুরস্কার পূর্ব, ফিল্মফেয়ার পুরস্কার মারাঠি, ফিল্মফেয়ার পুরস্কার পাঞ্জাবি, ফিল্মফেয়ার ওটিটি পুরস্কার, ফিল্মফেয়ার শর্ট ফিল্ম অ্যাওয়ার্ডস, এবং ফিল্মফেয়ার স্টাইল ও গ্ল্যামার অ্যাওয়ার্ডস প্রদান করে।
১৯৪৬ সালে, ডালমিয়া গ্রুপের ব্যবসায়ী রামকৃষ্ণ ডালমিয়া (১৮৯৩-১৯৭৮) বেনেট, কোলম্যান অ্যান্ড কোম্পানি লিমিটেড (বিসিসিএল) ক্রয় করার পর, ১৯৫০ সালে ভারত ইন্স্যুরেন্স কোম্পানি থেকে জে সি জৈনকে কোম্পানি পরিচালনায় সাহায্য করার জন্য নিযুক্ত করা হয়েছিল। এই সময়ে, অভিনেত্রী কামিনী কৌশলের বাড়িতে জৈন "ফিল্মফেয়ারের" ধারণা করেছিলেন। ম্যাগাজিনটি শিল্পপতি সাহু শান্তি প্রসাদ জৈন তার স্ত্রী রামার সাথে ১৯৫২ সালের ৭ মার্চ বোম্বেতে চালু করেছিলেন। ১৯৯০-এর দশকের গোড়ার দিকে এর প্রচলন হ্রাস পেতে শুরু করে এবং এই সমস্যাগুলি পরিচালনা করার জন্য, "ফিল্মফেয়ার" তেলুগু, তামিল এবং মালয়ালম চলচ্চিত্রের জন্য বিশেষ মাসিক সংস্করণ শুরু করে। ২০০৪ সালে, বিসিসিএল (যারা পূর্বে পত্রিকা প্রকাশ করেছিল) তার ভবিষ্যত সংখ্যা প্রকাশের জন্য একটি সহায়ক প্রতিষ্ঠান "ওয়ার্ল্ডওয়াইড মিডিয়া" প্রতিষ্ঠা করে।
রামকৃষ্ণ ডালমিয়া চিরাওয়াতে একটি মারোয়াড়ি পরিবারে জন্মগ্রহণ করেন। তার এক ভাই ছিল, জয়দয়াল ডালমিয়া, যার সাথে তিনি ১৯৩০-এর দশকে ডালমিয়া গ্রুপ প্রতিষ্ঠা করেছিলেন। ১৯৪৬ সালে, যুক্তরাজ্য থেকে ভারতের স্বাধীনতার দ্বারপ্রান্তে, রামকৃষ্ণ ডালমিয়া রূপীতে বেনেট, কোলম্যান অ্যান্ড কোম্পানি লিমিটেড (বিসিসিএল) কিনে নিয়েছিলেন। সঙ্গীতা পি. মেনন মালহানের "দ্য টিওআই স্টোরি" (২০১৩) আনিযায়ী, তিনি এই প্রচেষ্টাটি করেছিলেন শুধুমাত্র কারণ তিনি এমন সংবাদপত্র প্রতিষ্ঠা করতে চেয়েছিলেন যা তাকে "কার্যকরভাবে ভারতকে সেবা" করতে সাহায্য করতে পারে।
পল স্টার্লিং

পল রবার্ট স্টার্লিং (; জন্ম: ৩ সেপ্টেম্বর, ১৯৯০) উত্তর আয়ারল্যান্ডের বেলফাস্টে জন্মগ্রহণকারী বিশিষ্ট আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য হিসেবে তিনি স্বীকৃত। ডানহাতে ব্যাটিংয়ের পাশাপাশি ডানহাতি অফ-ব্রেক বোলিং করে থাকেন পল স্টার্লিং। দলে তিনি মূলতঃ উদ্বোধনী ব্যাটসম্যান হিসেবে মাঠে নামেন। আয়ারল্যান্ড ক্রিকেট দলের নিয়ন্ত্রণকারী সংস্থা ক্রিকেট আয়ারল্যান্ডের সাথে পূর্ণাঙ্গকালীন চুক্তিতে আবদ্ধ তিনি।
মার্চ, ২০০৮ সালে আন্তঃমহাদেশীয় কাপে আয়ারল্যান্ডের পক্ষে প্রথম-শ্রেণীর ক্রিকেটে অভিষেক ঘটে স্টার্লিংয়ের। একই বছরেই একদিনের আন্তর্জাতিকে (ওডিআই) অভিষিক্ত হন। জুলাই, ২০০৯ সালে প্রথম-শ্রেণীর ক্রিকেটে তিনি তার প্রথম সেঞ্চুরি করেন। ২০০৯-১০ মৌসুমের আইসিসি আন্তঃমহাদেশীয় কাপে জেরেমি ব্রে’র সাথে উদ্বোধনী জুটিতে ১ম ইনিংসে ১০০ রান করেন। মিডলসেক্সের যুব ও দ্বিতীয় একাদশের প্রতিনিধিত্ব করেন ও ক্লাবের সাথে ডিসেম্বর, ২০০৯ সাল পর্যন্ত চুক্তিতে আবদ্ধ হন তিনি। এর এক মাস পর পূর্ণাঙ্গভাবে খেলার জন্য আয়ারল্যান্ডের ছয় খেলোয়াড়ের একজন হিসেবে ক্রিকেট আয়ারল্যান্ডের সাথে চুক্তি করেন। ২০১০ ও ২০১১ সালে মিডলসেক্সের পক্ষে টুয়েন্টি২০ ও লিস্ট এ ক্রিকেটে অভিষেক ঘটে তার।
জানুয়ারি, ২০১০ সালে নিউজিল্যান্ডে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে আয়ারল্যান্ড ক্রিকেট দলের সদস্য ছিলেন। প্লেট চ্যাম্পিয়নশীপে বাংলাদেশের পর তারা রানার্স আপ হয় ও ১৬ দলের মধ্যে ১০ম স্থান অধিকার করে। প্রতিযোগিতায় ৫ খেলায় ২০৯ রান করে স্টার্লিং দলের সর্বোচ্চ রান সংগ্রহকারীর ভূমিকায় অবতীর্ণ হয়েছিলেন।
ক্রিকেট আয়ারল্যান্ড কর্তৃপক্ষ ৫ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য স্টার্লিংসহ ১৫-সদস্যের চূড়ান্ত তালিকা প্রকাশ করে। ১৬ ফেব্রুয়ারি, ২০১৫ তারিখে আয়ারল্যান্ড দল গ্রুপ-পর্বে ওয়েস্ট ইন্ডিজের বিপক্ষে প্রথম খেলায় অংশগ্রহণ করে। ওয়েস্ট ইন্ডিজের বিশাল ৩০৪/৭ রানকে তাড়া করতে গিয়ে এড জয়েসের সাথে ২য় উইকেটে ১০৬ রানে জুটি গড়েন। পরবর্তীতে নায়ল ও’ব্রায়ানের ৬০ বলে অপরাজিত ৭৯* রানের সুবাদে চার ওভারেরও বেশি বল বাকী থাকতে তার দল ৪ উইকেটে জয় পায়। ক্রিকেট বিশ্বকাপের ইতিহাসে টেস্টখেলুড়ে দলের বিপক্ষে আয়ারল্যান্ডের চতুর্থ জয়লাভ। ২৫ ফেব্রুয়ারি, ২০১৫ তারিখে অনুষ্ঠিত গ্রুপ-পর্বের দ্বিতীয় খেলায় সংযুক্ত আরব আমিরাত দলের বিপক্ষে অংশগ্রহণ করে। খেলায় তিনি আটোঁসাটোঁ বোলিং করে (১০-০-২৭-২) দলকে ২ উইকেটের ব্যবধানে জয়লাভে সহায়তা করেন। সেপ্টেম্বর ২০১৯-এ সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য আয়ারল্যান্ড স্কোয়াডে তার নাম অন্তর্ভুক্ত করা হয়। টুর্নামেন্টে ৮ ম্যাচ খেলে ৪১.৫৭ গড়ে ২৯১ রান নিয়ে তিনি ছিলেন টুর্নামেন্টের সেরা রানসংগ্রহকারী।